Doa Dikurniakan Anak

Setiap pasangan yang berkahwin pasti inginkan ada anak yang baik dan mampu memberi manfaat kepada kehidupan sama ada di dunia ini mahupun di akhirat kelak.
Doa anak yang soleh akan menjadi salah satu saham yang akan mengalir di akhirat kelak selain daripada sedekah jariah serta ilmu yang bermanfaat.
Memiliki anak sebagai pewaris, sebagai penyeri dan penambah kebahagiaan rumah tangga. Akan tetapi anak bukanlah penanda aras sesebuah rumah tangga bahagia. Pasangan yang belum dikurniakan anak, rezeki dia lain pula.
Dapat pasangan yang membahagiakan, dapat mentua yang baik dan ada keluarga yang memahami itu dah dikira rezeki yang membawa kebahagiaan.
Tipulah kalau pasangan yang tak mempunyai anak ni tak sedih. Mestilah ada rasa sedih tu. Allah maha baik dan kita kena bersangka baik dengan Allah SWT. Allah tahu apa yang terbaik untuk kita dan berikan apa yang kita perlukan tepat pada masanya.
Doa yang sering diamalkan serta dianjurkan sebagai ikhtiar bagi mendapatkan zuriat adalah doa nabi Zakaria untuk dapatkan zuriat yang baik.
Doa Nabi Zakaria untuk dapatkan zuriat yang baik
Asalnya doa ini adalah doa Nabi Zakaria yang membacanya untuk memohon keturunan yang baik. Nabi Zakaria diuji dengan ketiadaan anak sehingga lewat usianya. Namun, baginda tidak pernah berputus harap dan sentiasa berdoa agar dikurniakan zuriat yang soleh sebagai penyambung dakwahnya.
Akhirnya, Allah mengurniakan seorang putera yang mulia, iaitu Nabi Yahya kepada baginda. Bersesuaian dengan maksudnya, doa ini amat sesuai diamalkan untuk memohon dikurniakan zuriat, mahupun untuk memperelokkan akhlak anak kita.
Islam menuntut umatnya untuk mendidik anak dan zuriat dengan didikan yang baik dan diajar dalam Islam. Selain daripada berusaha memberi didikan yang baik kepada anak-anak, berdoa kepada Allah agar dikuniakan zuriat yang soleh dan solehah.
Doa seorang ibu dan bapa itu merupakan doa yang makbul dan sangat diimpikan oleh anak-anak. Keberkatan, keredaan dan kejayaan anak-anak juga adalah dari doa ibu bapanya.
Doa dikurniakan anak
رَبِّ هَبْ لِي مِن لَّدُنكَ ذُرِّيَّةً طَيِّبَةً ۖ إِنَّكَ سَمِيعُ الدُّعَاءِ
Rabbi habli milla dunka dhurryatan tayyiba innaka samiud du`a’
Maksud: “Ya Tuhanku, berikanlah aku dari sisi Engkau seorang anak yang baik. Sesungguhnya Engkau maha pendengar doa”
-
(Surah Al-Imran, 3:38)
Selitkan doa ini setiap kali selepas solat. Sesungguhnya Allah Maha Mendengar dan Maha Pemurah. Semoga zuriat yang dilahirkan mampu memberikan kebaikan bukan sahaja kepada kita, malah kepada agama Islam dan muka bumi ini juga.
Wallahu a’alam...
Amalan-amalan untuk memperolehi anak
Sebenarnya dalam berusaha untuk mempunyai anak ni tak boleh tertekan. Bila emosi terganggu dan tak stabil akan menyukarkan lagi untuk mendapatkan anak. Kena banyak bersabar dan tenang tenang je. Cuma itulah, kadang bila orang tanya jadi triggered pulak. Adeh! Bergenang air mata kadang.
Sabar sabar sabar sampailah ke tahap redha. Ada rezeki adalah nanti. Sabar ye. Yakin bahawa Allah berkuasa untuk memakbulkan doa kita.
Tertarik dengan perkongsian dari kelabmama, untuk yang berusaha mendapatkan anak bolehlah cuba amalan-amalan dibawah.
Amalan pertama
Selepas Fajar ataupun Solat Subuh :
Baca Bismillah 1 kali.
Kemudian selawat kepada Nabi Muhammad SAW 3 kali.
Setelah itu sujud dan baca kalimah syahadah 101 kali.
Dalam sujud tersebut mohonlah kepada Allah apa yang kita hajatkan. (Umpamanya: “Ya Allah, kurniakanlah kepada hamba mu zuriat atau anak yang soleh yang Engkau berkati di dunia dan akhirat).
Kemudian tutup doa tersebut dengan membaca selawat 3 kali.
Petua ini baik bagi suami ataupun isteri selama 15 hari atau teruskan jika masih belum berhasil dan jangan merasa putus asa.
Amalan kedua
Suami hendaklah membaca “Ya Mutakabbir” (Allah Yang Maha Memiliki Keagungan ) sebanyak 11 kali sebelum bersama dengan isteri.
Isteri hendaklah membaca “Ya Awwal” (Yang tiada permulaan adaNya) 333 Kali setiap hari.
Isteri hendaklah membaca setiap hari “Ya Zaljalaali Wal Ikram” 11 kali kemudian tiup di dalam air dan air tersebut diminum.
Suami isteri hendaklah membaca surah Yusuf/surah Maryam setiap hari.
Amalkan dengan penuh harap agar dimakbulkan oleh Allah SWT agar mendapat zuriat yang baik dan mendapat rahmat daripada-Nya.
Tips/Cara cepat hamil
Selain itu, berikut adalah tips dan petua cara cepat hamil yang boleh diamalkan bagi pasangan suami isteri :
Sentiasa berdoa pada Allah SWT
Pemeriksaan kesihatan pasangan
Amalkan cara hidup sihat (pemakanan)
Banyakkan bersenam dan melakukan aktiviti riadah
Ketahui masa subur anda
Mengambil vitamin dan makanan tambahan
Jumpa doktor pakar
Elakkan tekanan
Jauhi rokok
Amalan dan petua ketika mengandung
Setelah berjaya hamil, setiap dari pasangan perlulah meneruskan berdoa dan mengamalkan amalan yang baik untuk zuriat.
Persediaan rohani dan adab penting semasa mengandung bagi menentukan tingkah laku anak yang bakal dilahirkan samada baik atau sebaliknya.
Untuk mendapat anak yang baik dan soleh, terdapat amalan yang patut diamalkan oleh kedua-dua ibu bapa anak itu sendiri, iaitu:
Taubat dan Istighfar
Memperbanyakkan taubat dan istighfar. Ibu bapa yang banyak melakukan taubat dan istighfar, Allah SWT sentiasa mengasihi dan merahmati kedua-duanya dan juga segala isi dalam rumahtangga termasuk anak dalam kandungan.
Puasa Sunat
Berpuasa sunat. Khusus untuk suami, banyak berpuasa sunat atau sekurang-kurangnya semingu dua kali atau sehari pada hari Isnin dan Khamis atau salah satu daripada hari-hari berkenaan atau pada hari-hari putih (13, 14 dan 15 bulan Hijrah).
Perlu diingatkan, amalan puasa sunat cuma digalakkan dilakukan oleh suami atau bapa (bagi anak) sahaja seperti mana dilakukan oleh Nabi Zakaria a.s. Bagi ibu, sekiranya tidak memberi kesan kepada kesihatan bayi dalam kandungan bolehlah diamalkan.
Manfaat masa
Tidak bercakap yang sia-sia. Ketika isteri sedang mengandung, suami seboleh-bolehnya tidak bercakap yang sia-sia, lebih-lebih lagi yang boleh mendatangkan dosa seperti mengumpat, menfitnah dan sebagainya. Sebaliknya, basahilah lidah dengan berzikir dan bertahmid atau bercakap yang mendatangkan faedah.
Doa
Banyak berdoa. Sentiasa berdoa supaya Allah SWT kurniakan anak yang soleh atau solehah. Sekurang-kurangnya setiap kali lepas sembahyang, bacalah doa khusus bagi ibu yang sedang mengandung.
Membaca Al-Quran
Banyakkan membaca al-Quran. Secara umumnya, elok membaca al-Quran dengan semua surah, tetapi di sini ustazah mengkhususkan surah-surah yang dibaca serta kesannya.
Surah al-Fatihah – Untuk menerangkan hati dan menguatkan daya ingatan.
Surah Maryam – Untuk memudahkan ibu bersalin dan memperolehi anak yang sabar dan taat.
Surah Luqman – Untuk memperoleh anak yang cerdik akal dan cerdik jiwa.
Surah Yusuf – Untuk memperoleh anak yang cantik rupa dan cantik akhlak.
Surah Hujurat – Untuk memperbanyakkan susu ibu dan anak bersifat berhati-hati.
Surah Yaasin – untuk ketenangan hati dan anak tidak terpengaruh dengan godaan syaitan yang mengajak kepada maksiat.
Surah Taubah – Untuk membersih jiwa dan terpelihara daripada maksiat.
Surah an-Nahl – Untuk melahirkan anak yang berdisiplin.
Dalam mengharapkan kehadiran zuriat dan cahaya mata yang menjadi pelengkap keluarga, setiap dari kita perlu memahami dan menerima ketentuan yang telah Allah tentukan.
Doa adalah kunci utama selepas usaha untuk mengecapi sesuatu impian, setelah ikhtiar lain yang dicuba. Di dalam Al Quran dan hadis, terdapat banyak doa agar mudah dikurniakan zuriat.
Setiap pasangan suami isteri haruslah mengamalkan doa-doa yang dianjurkan dengan mengikut adab-adab berdoa. Ianya diharuskan membacanya ketika waktu-waktu mustajab berdoa.
Setiap dari pasangan harus yakin dan percaya kepada ketentuanNya yang telah tertulis, dan rezeki dikurniakan zuriat merupakan anugerah yang tidak ternilai perlu dihargai oleh setiap pasangan.
Boleh jadi kamu membenci sesuatu, padahal ia amat baik bagimu, dan boleh jadi kamu menyukai sesuatu, padahal ianya amat buruk bagimu. Sesungguhnya Allah Maha Mengetahui terhadap sesuatu yang tidak kamu ketahui. -
(Al-Baqarah: ayat 216)
sumber :
kelabmama
Semoga kami juga berpeluang memperolehi rezeki anak. Aamiinn...


Drama Bisik-Bisik Gelora

Bisik-Bisik Gelora
, sebuah drama adaptasi novel Bisik Bisik Gelora karya Fauziah Ashari dibintangi pelakon Redza Rosli bergandingan dengan Raysha Rizrose.
Drama
Bisik-Bisik Gelora
 episod 1
 mula bersiaran pada 21 Mei 2022, jam 7:00 malam di slot Akasia TV3.
DRAMA BISIK-BISIK GELORA
Jumlah episod : 35
Mula siaran : 21 Mei 2022
Waktu Siaran : Isnin-Ahad, jam 7:00 malam
Siaran TV : Slot Akasia TV3
Novelis : Fauziah Ashari
Pengarah : Riza Baharudin
Produksi : Global Station Sdn Bhd
PELAKON DAN WATAK
Redza Rosli sebagai Jad Izzuddin
Raysha Rizrose sebagai Banin Arumi
Gambit Saifullah sebagai Fakhri
Hafidz Roshdi sebagai Wari
Ruminah Sidek
Mark Adam
Afifah Nasir
Kodi Rasheed
Shakilla Khoriri
Edika Yusof
SINOPSIS BISIK-BISIK GELORA
Jad (Redza Rosli) , seorang pemuda kampung yang lurus bendul bertemu dengan Arumi (Raysha Rizrose), seorang gadis bandar yang liar di usia yang muda. Mereka terperangkap dalam tangkap basah dan terpaksa berkahwin.
Pada malam selepas perkahwinan mereka, Jad ditangkap dan dipenjarakan kemudian. Arumi melanjutkan pelajaran ke luar negara dan terlupa akan hakikat bahawa dia masih isteri kepada Jad. Selepas Jad dibebaskan, dia telah dikaburi dengan dendam.
Jad telah menemui Arumi dan menuntutnya kembali taat kepadanya sebagai seorang isteri.


Drama Juliet

Juliet, drama siri melayu terbaru di slot Widuri TV1 lakonan Redza Rosli bergandingan dengan Rita Nadira. Drama Juliet episod 1 mula bersiaran pada 3 Mei 2022, jam 6:00 petang.
DRAMA JULIET
Jumlah episod : 26
Mula siaran : 3 Mei 2022
Waktu Siaran : Isnin-Khamis, jam 6:00 petang
Siaran TV : Slot Widuri TV1
Penulis skrip : Syed Mohd Taufik Syed Abdul Jalil
Pengarah : Dato Ahmad Tamimi Siregar
Produksi : Zeel Production
PELAKON JULIET
Rita Nadira
Redza Rosli
Sofia Ibrahim
Louisa Chong
Rozita Che Wan
Azzarima
Haliza Misbun
Shah Iskandar
Khairil Anuar
Mak Jah
Shah Khan
Asha Merican
Scha Elina
Jabir Meftah
Nur Azwani Izzati
Mas Anizan
Halmey Hamdah
SINOPSIS JULIET
Hubungan cinta Julia dan Ashraf terputus selepas mengetahui mereka sebenarnya adalah adik-beradik yang sudah terpisah lama akibat dari konflik silam hingga tidak mengenali satu sama lain.
Julia, hidup serba sederhana bersama dengan ibunya, Maryam. Namun, kehidupan Julia tidak seperti orang lain disebabkan sikap ibunya yang hidup seperti takut dengan bayang-bayang sendiri.
Kepolosan Julia menarik perhatian Ashraff, seorang anak muda berasal dari keluarga berada. Persahabatan itu membunga menjadi cinta sejati tetapi di halang oleh Maryam yang bencikan orang kaya. Dia yang mempunyai sejarah bersuamikan orang kaya tidak mahu sejarah kembali berulang terhadap Julia.
Ashraff berkongsi kisah cintanya dengan neneknya, Matilda. Matilda menjaga Ashraff seperti menatang minyak yang penuh kerana cucunya membesar tanpa kasih sayang ibu dan bapa. Sewaktu kecil, ibu bapa Ashraff, Ariff dan Mina terlibat dalam satu kemalangan. Ariff disahkan meninggal dunia manakala Mina mengalami gangguan mental.
Selepas kematian Ariff, Matilda dihantui dengan amanah anaknya itu untuk mencari isteri dan anaknya hasil daripada perkahwinan yang sah tanpa pengetahuannya. Sejak itu, dia tidak pernah putus untuk menjejaki isteri dan anak Ariff.
Setelah 20 tahun mencari, akhirnya Matilda menemui Julia yang disahkan sebagai anak kandung Ariff. Julia di jemput Matilda untuk tinggal dalam rumah agam itu kerana dia juga pewaris harta Ariff. Ashraff tidak dapat menerima kebenaran itu nekad untuk membenci gadis yang dicintainya.
Kehadiran Julia amat dinantikan oleh Mina. Selama 20 tahun, Mina terpaksa berpura-pura ‘gila’ demi menutup dosanya membunuh suami sendiri. Mina tidak dapat menerima hakikat setelah Ariff berkahwin dengan Maryam. Ini kerana dia disahkan mandul dan Ashraff adalah anak angkat untuk mengaburi mata Matilda.
Kehadiran Julia tidak disenangi oleh Vee dan anak-anaknya, Lily dan Isabelle yang memperkecilkan status Julia sebagai ‘anak luar nikah’. Oleh sebab itu, terbit kebencian terhadap ibunya dan enggan pulang ke rumah. Lebih menyayat hati, Ashraff turut bersekongkol dengan keluarganya menghina Julia.
Tanpa pengetahuan semua, Matilda telah merangka untuk membunuh Julia. Disebabkan Julia dan Maryam, menantu kesayangannya Mina mengalami gangguan mental. Matilda menghasut Ashraff untuk menghapuskan Julia kerana harta Ariff akan turut mengalir kepada Julia. Ashraff terhasut bukan kerana harta, tetapi kerana masih tidak dapat menerima hakikat yang Julia sedarah sedaging dengannya.
Julia ‘dibunuh’ oleh Ashraff. Ashraff berkahwin dengan Lily namun tidak bahagia. Keadaan lebih rumit setelah Ashraff mengetahui kegiatan ‘black money’ yang dijalankan oleh Matilda. Matilda tahu, ada seseorang yang cuba untuk menjatuhkannya.
Muncul Juliet dan Susan dalam misi untuk menjatuhkan Matilda. Susan adalah musuh tradisi Matilda dalam kegiatan ‘black money’. Juliet kini bangkit dalam usaha menentang Matilda dan Ashraff, kekasih yang dicintainya itu. Siapakah Juliet?


Drama Puteri Reunion

Puteri Reunion
, drama siri melayu "puteri" kembali selepas 15 tahun sempena hari raya tahun ini. Drama Puteri Reunion episod 1 mula bersiaran pada 1 Syawal 3 Mei 2022 sehingga 6 Mei 2022, jam 10:30 pagi di TV3.
Drama Puteri Reunion 4 episod akan disiarkan empat hari berturut-turut. Jom, kita enjoy!! Trademark drama puteri.
PUTERI REUNION
Jumlah episod : 4
Mula siaran : 3 Mei 2022
Waktu Siaran : 10:30 pagi
Siaran TV : TV3
Penulis skrip : Amor Rizan, Rehal Nuharis
Pengarah : Padi Pictures
Produksi : Amor Rizan
PELAKON DAN WATAK
Nora Danish
Beego
Kanchana Devi
Nina Fazurina
Intan Ladyana
Aziz M. Osman
Ruhainies
Idris Khan
Heidi Nur Aleesya
SINOPSIS PUTERI REUNION
Mengisahkan tentang kehidupan gadis bernama Puteri Farah Nordin bersama 2 orang rakannya yang menyewa sebuah bilik di rumah milik pasangan suami isteri, di mana kehidupan mereka diwarnai dengan keceriaan, kejutan dan kepahitan.


Drama Republik Gombak

Republik Gombak
, sebuah drama komedi lakonan Afieq Shazwan, Farouk Hussain, Amyza Aznan, Acong Sweetchild, Azza Elite, Shazia Rozaini dan ramai lagi. Drama Republik Gombak mula bersiaran di pada 13 April 2022 jam 6:00 petang di Slot Sakura TV9.
DRAMA REPUBLIK GOMBAK
Jumlah episod : 20
Mula siaran : 13 April 2022
Waktu Siaran : Isnin-Khamis, jam 6:00 petang
Siaran TV : Slot Sakura TV9
Pengarah : Rusdi Ramli
Produksi : Mache All Star United Sdn Bhd
PELAKON DAN WATAK
Farouk Hussain sebagai Din Serai
Amyza Aznan sebagai Siah Google
Afieq Shazwan sebagai Ngah Gombak
Shazia Rozaini sebagai Ain
Acong Sweetchild sebagai Kadaq
Azza Elite sebagai Tantiyana
Ayunie Rizal sebagai Bibiyana
Imran Aqil sebagai Mat Ketagih
Myra Natasya sebagai Long Gombak
Fifi Laura Olivia sebagai Su
Ikhwan Khairudin sebagai Manis
Danie Anwa sebagai Wan Golok
SINOPSIS REPUBLIK GOMBAK
Berkisarkan tentang permusuhan dua keluarga, keluarga Din Serai dan keluarga Kadaq yang tak sekepala.


Drama Risik Pada Hati

Risik Pada Hati
, sebuah drama adaptasi novel Risik Pada Hati karya Hanni Ramsul lakonan Alif Satar, Ummi Nazeera dan Zara Zya. Drama Risik Pada Hati full episode bersiaran di Slot Akasia TV3.
DRAMA RISIK PADA HATI
Tarikh Tayangan : 27 Jun 2022
Waktu Siaran : Isnin-Jumaat, jam 7:00 malam
Siaran TV : Slot Akasia TV3
Novelis : Hanni Ramsul
Pengarah : Pali Yahya
Produksi : Zamriez Golden Pictures
PELAKON DAN WATAK
Alif Satar sebagai Adam
Ummi Nazeera sebagai Hayfa
Zara Zya sebagai Aisya
Shiqin Kamal sebagai Suhara
Ifa Raziah
Trisha Ooi
Izzue Islam
Shazia Rozaini
SINOPSIS RISIK PADA HATI
Kerana besar cintanya, dia rela mengorbankan separuh daripada jiwanya untuk Adam. Demi Adam, dia sanggup lakukan apa saja. Itu bukti cinta seorang Hayfa pada Adam.
“Kenapa uji cinta abang macam ni?” Adam
“Ayfa tak uji cinta abang. Ayfa cuma nak kesempurnaan dalam cinta kita.” - Hayfa
“Saya tak tahu kenapa saya setuju bila Kak Hayfa pujuk. Saya tak patut setuju. Kan?” - Aisya
Namun, benarkah pengorbanan yang dibuat akan sempurnakan cinta mereka? Atau pengorbanan itu hanya membuat bahagia mereka semakin goyah?
Layanan Adam yang berubahkah? Atau keikhlasan Hayfa yang semakin hilang? Ataupun Aisya yang mula belajar berprasangka? Walau apa pun puncanya, bahagia mereka perlahan-lahan menjauh.
Mampukah mereka sama-sama menggapai bahagia itu semula? Atau, hanya perpisahan yang akan menjadi penamat sebuah perhubungan?


Drama Skuad JPJ

Drama Skuad JPJ
 mula bersiaran pada 4 April 2022 jam 10:00 malam di saluran RTM TV1. Dibintangi pelakon Rashdan Baba,Shaharul Ridzwan, Sefik Khair, Kodi Rasheed, Fify Azmi dan ramai lagi.
DRAMA SKUAD JPJ
Jumlah episod : 13
Mula siaran : 4 April 2022
Waktu Siaran : Isnin-Rabu, jam 10:00 malam
Siaran TV : TV1 (RTM)
Penulis skrip : MF Kencana
Pengarah : Mohd Fazli Yahya
Penerbit : KalamAriff Holdings Sdn Bhd
Penerbit Eksekutif : Jabatan Pengangkutan Jalan Malaysia ( JPJ)
PELAKON DAN WATAK
Rashdan Baba sebagai Tuan Shah
Saharul Ridzwan sebagai Faiz Hanafi
Sefik Khair sebagai Jason Lee
Kodi Rasheed sebagai Zamani Ru
Fify Azmi sebagai Shilawati Adnan
Fiza Thomas sebagai Jessy Anak Dugah
SINOPSIS SKUAD JPJ
Kisah benar mengenai kejayaan operasi selain cabaran dan kesulitan dihadapi pegawai Jabatan Pengangkutan Jalan (JPJ).
Pihak atasan JPJ telah mengarahkan Tuan Shah untuk menubuhkan sebuah pasukan elit yang dikenali sebagai Skuad JPJ. Tujuan skuad ini yang berpengkalan di Putrajaya ditubuhkan adalah untuk melaksanakan misi tertentu melibatkan kesalahan serta jenayah jalan raya.
Tuan Shah selaku Ketua Seksyen Risik & Operasi melantik lima orang anggota yang berkemahiran dalam bidang tertentu bagi membentuk Skuad JPJ. Mereka terdiri daripada Faiz, Zamani, Jason, Shila dan Jessi.


Drama Wan Senja

Wan Senja
, sebuah drama istimewa raya dibarisi pelakon Fauziah Dato' Ahmad Daud A.M.N, Ali Rezark, Nabila Razali, Wan Sharmila, Syazuwan Hassan, Fify Azmi, Datin Fadilah Mansor, Isyariana, Aniq Suhair dan ramai lagi.
Drama Wan Senja episod 1
 bersiaran pada hari raya pertama hingga raya keempat (Selasa, 3 Mei 2022 -Jumaat, 6 Mei 2022) jam 11:30 pagi di TV3.
DRAMA WAN SENJA
Jumlah episod : 4
Mula siaran : Selasa, 3 Mei 2022 -Jumaat, 6 Mei 2022
Waktu siaran :  jam 11:30 pagi
Siaran TV : TV3
Pengarah : Riza Baharudin
Penulis skrip : Rozie Rashid & Team
Penerbit : Datuk Hasniza Nordin
Terbitan : Saphire Screen
PELAKON DAN WATAK
Fauziah Dato' Ahmad Daud A.M.N sebagai Hajah Rohimah (Wan Senja)
Ali Rezark
Nabila Razali
Wan Sharmila
Syazuwan Hassan
Fify Azmi
Datin Fadilah Mansor
Isyariana
Aniq Suhair
SINOPSIS WAN SENJA
Drama Wan Senja mengisahkan tentang Hajah Rohimah (Fauziah Dato' Ahmad Daud A.M.N), seorang guru yang dihormati oleh masyarakat tempatan atas dedikasi dan pengorbanan beliau.
Setelah suaminya meninggal dunia, Hajah Rohimah diselubungi dengan kesunyian dan mula berhadapan dengan masa sukar di usia senjanya.
Hajah Rohimah berusaha mempertahankan kebahagiaan yang semakin menghakis dalam dua dunianya iaitu, sebagai ibu dan sebagai guru.
Cintanya sebagai pendidik harus berakhir akibat sakit yang dialami dan bagaimana Hajah Rohimah berhadapan dengan masalah keluarga yang menjarakkan hubungan dengannya akibat keputusan arwah suaminya.


Emosi Betul Baca Buku Aku, Kamu Dan Kelab Ulat Buku : Dari Kentucky Ke Busan!

Buku Aku, Kamu Dan Kelab Ulat Buku : Dari Kentucky Ke Busan!
,
buku
 yang saya dapat bulan Januari tapi baru berkesempatan nak review bukunya. Maaf ye Madam Syaz, saya lambat review. Tajuk yang unik buat pembaca nak tahu apa isi dalamnya.
Mesti tertanya tanya kan apa kaitan Kentucky ke Busan tu. Baca Kentucky saya terbayangkan KFC bukan nama tempat. Hehe..ingat makan je tahu!
Pertamanya, saya sangat berbesar hati dan bangga dapat buku dari penulis buku sendiri. Siap dapat autograph lagi.
Buku Aku, Kamu Dan Kelab Ulat Buku : Dari Kentucky Ke Busan! merupakan mini novel ketiga dari penulis Nursyazni Abdul Rahim. Dahulunya lebih dikenali dengan nama pena Syaz Eym. Terharu tau setiap kali buku baru keluar, kita antara yang dapat awal fresh from pencetak.
baca juga :
Terkaitnya Kita
 (mini novel pertama)
Life Baggage
 (mini novel ketiga)
Tajuk Buku : Aku, Kamu Dan Kelab Ulat Buku : Dari Kentucky Ke Busan!
Penulis : Nursyazni Abdul Rahim
Jumlah muka surat : 169
Jumlah bab : 25
Buku Aku, Kamu Dan Kelab Ulat Buku : Dari Kentucky Ke Busan!, covernya serba ringkas ada patung seorang budak lelaki ditutupi buku. Mungkin simbolik kepada watak utama buku ni. Dengan tulisan klasik showcard gothic yang mudah dibaca tapi menarik.
Mengingatkan saya tentang tulisan klasik dalam komputer dulu kala. Tulisan ceritanya pula menggunakan font comic sans ms bersaiz sederhana tak kecil sangat dan tak besar sangat sesuai untuk pembacaan kanak-kanak dan dewasa.
Seperti yang dikatakan, buku ni sesuai untuk pembacaan peringkat usia. Buku sederhana tebal, saya habis membaca tanpa gangguan dan tanpa skip dalam masa 1 jam setengah. Ehhh ada gangguan sikit, encik suami bertanya dan kemudian bersembang seminit dua macam tu.
Tak tahu lah kenapa, mula mula baca automatik rasa cerita ni menarik dan tak sabar nak habiskan baca untuk tahu kesudahannya. Baca cerita ni macam kita pulak yang mengalaminya!. Sebab tu saya rasa terlalu emosi baca buku
Buku Aku, Kamu Dan Kelab Ulat Buku : Dari Kentucky Ke Busan!
Betul betul mengusik emosi saya.
Kisah Nadim
Watak utamanya, Nadim seorang budak lelaki yang hidupnya serba mewah di bandar terpaksa berhijrah ke kampung tinggal bersama mak saudaranya kerana sesuatu berlaku tanpa diduga.
Banyak benda baru yang Nadim belajar. Bukan mudah ye nak adapt dengan suasana baru. Teringat kisah pindah sekolah dulu, nak cari kawan baru tu segan dan nak cari kawan yang ngam sekepala tu payah.
Tak rugi membaca!
Baca kisah Nadim, macam relate pulak dengan saya yang tak suka membaca buku. Saya anggap baca buku ni macam novel je. Rupanya tidak! Dulu saya suka baca komik dan majalah je.
Cuma sekarang ni banyak membaca bahan bacaan elektronik. Ikut peredaran zaman lah katakan. Sedangkan baca buku fizikal ni lagi syok feel membaca tu.
Dalam buku ni mengajar kita membaca apapun tak kisah risalah, majalah dan sebagainya dapat memberikan sesuatu. Tak rugi membaca!
Terselit beberapa kisah fakta yang menarik. Dapat ilmu sekaligus. Tak lupa juga terselit kisah kisah dongeng dan ada pengajarannya yang boleh diambil.
Nak menangis!
Apa yang membuatkan saya rasa emosi sebab bukan mudah meneruskan kehidupan tanpa orang yang disayangi. Syukur jika ada orang yang masih menyayangi kita. Kita patut hargai orang yang ada dekat dengan kita.
Apa yang berlaku semasa perhimpunan sekolah sangat sentap mendengarnya. Kalau saya mahu berjurai air mata. Tapi Nadim semangat dia kuat dan tetap positif.
Ada pengajarannya disitu, orang yang berlagak dan sombong pasti akan dapat balasannya.
Pengakhiran yang lagi buat bertambah emosi. Sesuatu yang Nadim tidak menyangkanya. Tak jadi nangis sebab lawak watak Ibad tu. Watak Ibad ni menceriakan keadaan. Begitulah dalam persahabatan, pasti ada sorang yang happy go lucky.
Buku Aku, Kamu Dan Kelab Ulat Buku : Dari Kentucky Ke Busan! membuatkan saya menyelami watak utama Nadim. Penulis berjaya mainkan emosi saya masuk dalam cerita Nadim. Aduh, rasa teringat ingat pulak ceritanya.
Ada satu typo saya jumpa iaitu malan, sepatutnya malang. Betul tak?
Mesti tertanya tanya kan apa kaitan dengan Kentucky Ke Busan? Itu kenalah baca sendiri.
Untuk pembelian Buku Aku, Kamu Dan Kelab Ulat Buku : Dari Kentucky Ke Busan!, sila hubungi
Syazni Rahim
.
Terima kasih untuk kiriman buku yang menarik dibaca. Semoga terus semangat berkarya dan menghasilkan karya karya menarik akan datang.


ePemula : Cara Tebus RM150 eWallet ShopeePay, GrabPay, Touch 'n Go & BigPay

ePmula
, sebuah program eStart iaitu Skim Transaksis Tanpa Tunai untuk memupuk budaya transaksi tanpa tunai di premis perniagaan secara eWallet atau eDompet untuk belia 2022.
ePemula dikreditkan sebanyak RM150 secara one-off ke dalam akaun edompet para belia yang berumur 18 hingga 20 tahun dan juga pelajar sepenuh masa di institusi pengajian tinggi.
sumber : bernama
Dengan peruntukan RM300 juta, kerajaan berharap lebih 2 juta belia yang menerima manfaat daripada program ini dapat menggunakan sebaiknya melalui pembelian berguna seperti buku dan kelengkapan pembelajaran.
-Tengku Datuk Seri Zafrul Tengku Abdul Aziz, Menteri Kewangan Malaysia
Apakah itu ePemula?
Program ePemula merupakan salah satu inisiatif kerajaan yang telah diumumkan di bawah
Bajet 2022
 dan bertujuan untuk :
Meringankan beban kewangan belia;
Menggalakkan pembelanjaan secara tanpa tunai di kalangan belia
Menggalakkan transaksi secara tanpa tunai oleh perniagaan fizikal
Program ini dijangka memanfaatkan sekitar 2 juta rakyat Malaysia dengan jumlah peruntukan RM300 juta. Setiap pemohon yang layak boleh menuntut RM150 dalam bentuk kredit e-tunai.
Tempoh tebus RM150 eWallet
Tempoh tuntutan kredit eWallet bermula 11 April 2022 sehingga 1 Jun 2022 dan kredit tersebut boleh dibelanjakan sehingga 10 Jun 2022.
Siapakah yang layak untuk mendapat ePemula?
Program ini terbuka kepada warganegara Malaysia mengikut kelayakan berikut :
Mencapai umur 18 ke 20 tahun pada tahun 2022 (lahir pada tahun 2002 sehingga 2004); ATAU
Pelajar sepenuh masa di peringkat diploma atau SKM4 dan ke atas di institut pengajian tinggi awam dan swasta di Malaysia yang berdaftar dengan kementerian terlibat
Data belia akan disemak silang dengan IPT tempatan yang berdaftar dan pangkalan data Kerajaan yang berkenaan.
Cara Memohon ePemula
Permohonan boleh dibuat dengan langkah-langkah berikut:
Muat turun aplikasi e-tunai terlibat dari Apple Store, Google Playstore atau Huawei AppGallery. Penyedia perkhidmatan e-tunai yang terlibat adalah BigPay, GrabPay, ShopeePay, dan Touch ‘n Go eWallet
Bagi pengguna baharu atau sedia ada, ikuti arahan yang disediakan dalam aplikasi e-tunai tersebut. Pengendali e-tunai akan membuat verifikasi identiti pengguna secara elektronik
Di aplikasi e-tunai pilihan anda, masukkan maklumat yang diperlukan pada paparan tuntutan ePemula dan tekan "Hantar"
Anda akan dimaklumkan sekiranya tuntutan berjaya
Penerima yang layak hanya boleh menuntut kredit ePemula daripada 1 penyedia perkhidmatan e-tunai. Sila rujuk aplikasi e-tunai masing-masing untuk maklumat lanjut mengenai penebusan kredit ePemula.
sumber :
https://budget.mof.gov.my/manfaat/faq/epemula.html


Face Mask Songket Dan sampul Duit Raya

Semalam encik suami balik rumah, masuk-masuk dia hulurkan sebungkus plastik. Eh, parcel apa pulak. Ni mesti kes courier hantar barang main letak.
Jenis malas nak hon ke atau asalkan hantar je sudah. Pernah jadi courier main letak je rupanya salah alamat. Tak pasal kita pulak kena contact tuan punya parcel.
Belek belek parcel, pengirimnya dari Syuhada. Ohhh Syu hantar hadiah lah ni. Katanya hadiah dah on the way dalam entry terbaru dia. Tahu-tahu sampai dah.
Hadiah ni sempena jadi top komentator
blog Syu
. Saya pun hampir lupa sebenarnya. Apa² pun terima kasih banyak-banyak Syu untuk kiriman face mask songket yang cantik dan sampul duit raya yang comel ni. Ada juga button cendawan dan fridge magnet kot rasanya.
Semoga Syu dilimpahi rezeki bertambah tambah berkongsi rezeki. Aamiin...
Boleh gunapakai masa raya nanti walaupun pemakaian face mask bukan lagi diwajibkan diluar. Benda dah biasa pakai. Tak pakai face mask rasa kekok pulak.


Filem Jaga-Jaga Senariounion

Filem Jaga-Jaga Senariounion
, sebuah filem komedi dibintangi kumpulan pelawak lejen Malaysia Senario bersama dengan pelakon dan pelawak lain.  Kumpulan Senario buat comeback!
Filem Jaga-Jaga Senariounion mula ditayangkan di pawagam rumah masing masing yang ada Astro pada 21 April di saluran 480.

FILEM JAGA-JAGA REUNION
Mula tayangan : 21 April 2022
Siaran TV : Saluran 480 Astro First
Pengarah : Aziz M. Osman
Produksi : Botak Production Management Sdn Bhd
Genre : Komedi
PELAKON DAN WATAK
Mohd Azlee bin Jaafar sebagai Azlee
Illya Buang bin Shaharum sebagai Tok Kadi
Mohd Saiful Azam bin Mohamed Yusoff sebagai Saiful (Saiful Apek)
Abdul Wahid bin Mohd sebagai Wahid
Yassin bin Yahya sebagai Yassin
Ahmad Hamdan bin Mohamed Ramli sebagai Dato' Hamdan
Nur Farisha Amira binti Aslan (Riesha Aslan) sebagai Zila
Mas Said bin Abdul Ghani sebagai Prono
Badrolshah bin Abdul Manan sebagai Bala
Syaniza binti Hisham sebagai Syanie
Aman Shah bin Asri sebagai Amen
Siti Nora binti Sukiran (Bobby Kiran) sebagai Nora
Amm Raja Lawak
SINOPSIS JAGA-JAGA REUNION
Kisahnya bermula di hari majlis pernikahan anak Dato Hamdan dan Azlee, di mana keluarga Dato Hamdan telah disamun ketika dalam perjalanan ke rumah bakal besannya.
Apa yang peliknya, perompak-perompak tersebut hanya merompak barang-barang hantaran sahaja.
Setibanya di rumah pengantin, setiap seorang daripada mereka tidak kira keluarga pengantin lelaki atau pengantin perempuan telah disyaki merancang untuk sabotaj majlis tersebut.
Semuanya menjadi teka-teki.
LAGU TEMA (OST) JAGA-JAGA SENARIOUNION
Lagu : Yang Bertakhta Akhirnya
Penyanyi : M. Nasir
Penulis Lirik : Mohd Nasir Mohamed
Warner Chappell Music Malaysia Sdn Bhd
Sony Music Entertainment Malaysia Sdn Bhd
Lagu : Musim Kenduri Kahwin
Komposer : Illya Buang
Lirik & Nyanyian : Senario
Lagu : Tralala Joget
Bintang Malaya Hawaiian Band
Emi Colombia 33es 306
The Gramophone Company Ltd


Filem Kedai Antik Wak Jambi

Filem Kedai Antik Wak Jambi
, sebuah filem komedi fantasi dibintangi pelakon Mat London, Along Cham, Wafariena, Wahid Senario, Reza Hasbi, Kenji Sawahi, Z Lokman dan ramai lagi. Filem Kedai Antik Wak Jambi mula ditayangkan pada 27 Mac 2022 di saluran 480 Astro First.
FILEM KEDAI ANTIK WAK JAMBI
Tarikh tayangan : 27 Mac 2022
Siaran TV : Astro First
Pengarah : Dato’ Zulkeflie M Osman
Penulis Skrip : Dato’ Zulkeflie M Osman
Produksi : K Titanium Pictures Sdn. Bhd.
PELAKON KEDAI ANTIK WAK JAMBI
Mat London
Along Cham
Wafariena
Wahid Senario
Reza Hasbi
Kenji Sawahi
Z Lokman
Bonda Afida S (undangan khas)
SINOPSIS KEDAI ANTIK WAK JAMBI
Mengisahkan tentang sebuah kedai antik yang terletak di sebuah pekan kecil kepunyaan Wak Jambi. Diceritakan empat lelaki menggunakan mangkuk dari kedai Wak Jambi untuk menyembah benda ghaib.
Seorang wanita memasuki kedai Wak Jambi dan memutuskan untuk membeli jam randik. Dia merompak bank dan menghentikan masa dan membekukan pekerja. Akhirnya dia hidup sendirian di alam semula jadi dan makhluk selama-lamanya.
Satu hari, Wak Jambi bertemu dengan seorang gelandangan bernama Along dan memberikannya selimut ajaib. Malam itu Along bermimpi menjadi mata-mata.
Wak Jambi menyaksikan peristiwa aneh yang berlaku kepada beberapa pelanggan yang membeli barang-barang antik daripadanya.


Filem Pendek Tujuh Hari Di Bawah Matahari

Tujuh Hari Di Bawah Matahari
, filem pendek istimewa dari Astro sempena Aidilfitri 2022 lakonan Nadhir Nasar, Pekin Ibrahim, Sherie Merlis dan ramai lagi di bawah arahan Razaisyam Rashid.
Tonton Tayangan Perdana Tujuh Hari Di Bawah Matahari pada Malam Raya 8.30 malam, Strim di Astro GO. Tujuh Hari Di Bawah Matahari berdurasi 20 minit ditayangkan serentak pada 3 Syawal, 5 Mei 2022 jam 8:30 malam di saluran Astro Ria, Astro Prima, Astro Warna, Astro Citra dan Astro Ceria.
TUJUH HARI DI BAWAH MATAHARI
Waktu Siaran : 3 Syawal, 5 Mei 2022 jam 8:30 malam
Siaran TV : Astro Ria, Astro Prima, Astro Warna, Astro Citra, Astro Ceria
Pengarah : Razaisyam Rashid
Produksi : Alpha 47film
PELAKON DAN WATAK
Nadhir Nasar sebagai Emil
Pekin Ibrahim
Sherie Merlis
SINOPSIS TUJUH HARI DI BAWAH MATAHARI
Mengisahkan seorang anak muda, Emil (Nadhir Nasar) yang berdepan pelbagai cabaran selepas dibuang kerja akibat pandemik dan kemudian memutuskan untuk pulang beraya di Perlis dengan menaiki basikal bertemankan si kucing.


Hal Duit Raya

Duit raya dah tukar ke tu? Sekarang dah mudah sebab boleh
tukar duit raya melalui mesin ATM
 je kan. Tahun ni tak tukar duit raya pun. Lebih kepada misi untuk berkumpul ramai-ramai selepas raya tertangguh 2 tahun.
Duit raya ikut bajet masing-masing lah ye. Benda bukan wajib. Perlu atau tidak bagi duit raya, tepuk poket masing-masing. Ada lebih, hulurkan. Kalau tak ada, senyap je lah.
Pemberian duit raya cuma adat dan tradisi memberi duit raya ni wujud sejak zaman dulu lagi. Asal usul duit raya ni di ikuti dari amalan kaum cina yang memberi "ang pau".
 Jangan kita anggap memberi duit raya itu satu keperluan. Asal raya je kena sediakan duit raya, itu silap! Dia akan jadi bebanan untuk mereka yang bukan berbajet besar.
Duit raya bukan trend atau untuk menunjuk-nunjuk siapa bagi lebih banyak atau siapa dapat lebih banyak.
sumber : Azizul Azli Ahmad
Budaya beri duit raya bukan berasal dari budaya masyarakat Melayu
Jangan didik anak kita MEMINTA, " nanti pergi rumah mak su mintak duit raya ye".
Budaya beri wang raya buat orang susah semakin tertekan sebenarnya, mereka tiada wang jika anak anak kita datang bertandang raya.
Belajar tolak sumbangan duit raya ini dengan berhemah. Kita tak tahu susahnya orang. Raya bukan masa kumpul duit.
Didik anak juga jangan buka sampul pemberian duit raya depan pemberi.
Berhenti tanya anak anak, banyak mana dapat duit raya tahun ini. Mereka akan berlumba lumba nanti. Hidup bukan soal duit semata-mata.
Didik anak kita sumbangkan kembali duit raya yang mereka terima.
Raya kali ni adalah perjumpaan keluarga yang tertangguh raya lalu. Jangan utamakan budaya duit raya. Dalam family seronok seronok okay lagi lah kot kan. Sekadar gurauan dalam family tu fahamlah kita.
Lebih baik fokus sedekah di bulan Ramadan ini berbanding 'Hadiah Duit Raya' nanti. Fokus sedekah pada golongan yang memerlukan dibulan mulia ini, anak yatim, fakir miskin, ibu tunggal dan orang tua, pelajar yang menuntut ilmu.
Duit raya lebih baik utamakan keluarga terdekat kita dulu, isteri anak anak dan ibubapa tersayang. Jangan dilupakan, suami bagi duit raya pada isteri.


Hari Bumi (Earth Day)

Tarikh 22 April, dunia meraikan Hari Bumi atau Earth Day. Tujuan Hari Bumi disambut untuk  meningkatkan kesedaran mengenai alam sekitar untuk generasi akan datang.
Di Malaysia, Jabatan Alam Sekitar setiap tahun akan menganjurkan program-program kesedaran alam sekitar sempena Sambutan Hari Bumi sebagai usaha dalam meningkatkan kesedaran masyarakat di Malaysia terhadap alam sekitar.
Perubahan iklim (climate change)
Perubahan iklim berlaku mungkin kerana proses semulajadi dalaman bumi, pendorong luaran, ataupun perubahan antropogenik terus menerus dalam komposisi atmosfera dan penggunaan tanah.
Perubahan Iklim ditakrif sebagai perubahan iklim yang disebabkan secara langsung atau tidak langsung dengan aktiviti manusia yang mengubah komposisi atmosfera global dan merupakan tambahan terhadap kepelbagaian iklim semulajadi untuk tempoh masa yang dapat dibandingkan.
sumber : Tirto
Hari Bumi (Earth Day)
Sambutan Hari Bumi atau Earth Day diraikan pada tarikh 22 April setiap tahun seluruh dunia sebagai usaha menghargai bumi dan menyemai rasa tanggungjawab serta meningkatkan kesedaran di kalangan masyarakat untuk melindungi bumi dan alam sekitar.
Sejarah Bumi
Hari Bumi Sedunia mula diraikan pada tarikh 22 April 1970. Semasa konferensi UNSEO pada tahun 1969 di San Fransisco, aktivis perdamaian John McConnell mencadangkan untuk menghargai tanah air.
Namun, Hari Bumi Sedunia sebelumnya dicadangkan untuk diadakan pada tanggal 21 Mac 1970, hari pertama musim semi di belahan bumi utara.
Siapakah pengasas Earth Day
Kemudian, Senator A.S. Gaylord Nelson, seorang Demokrat dari Wisconsin, mencadangkan pula untuk meraikan pada peringkat nasional pertama pada tanggal 22 April 1970 dan menamainya 'Hari Bumi.
Tema Hari Bumi 2022
Tema Hari Bumi 2022 adalah "
Invest In Our Planet
" Bertindak dengan cara yang berani, berinovasi secara luas, dan menerapkan secara adil. Tema ini masih berkaitan dengan tema Hari Bumi 2021, "Restore Our Earth" dan tema Hari Bumi 2020, "Climate Action."
Marilah kita sama-sama jaga bumi kita. Jaga alam sekitar serta hijaukan bumi juga dapat mengurangkan haba yang membantu kehidupan di bumi.
sumber : https://www.met.gov.my/pendidikan/iklim/perubahaniklim |
rakan alam sekitar
 |
suara
 |
lifehackk


Ikan Bawal Sambal Dan Sayur Campur

Berbuka hari ke enam belas berpuasa, barulah berkesempatan berbuka di kampung. Kebetulan mak mentua ada balik kampung. Boleh mengemas apa yang patut sebelum raya. Encik suami dengan kerjanya nak meracun semak yang dah meninggi. Galak betul lalang tumbuh musim hujan ni.
Menu berbuka ringkas juga. Kami berempat je pun, tak ramai. Tapi meriah juga sebab biasa berbuka berdua je.
Mak masak ikan bawal sambal, tugas masak sayur diserahkan pada saya. Udang, cendawan, carrot dan kobis. Bahan tumis bawang besar separuh, bawang putih 2 ulas dan cili merah besar. Sap sap sui siap! pukul 7 baru masak sayur baru sedap makan sayur panas panas.
Adik ipar semalamnya ada buat popiah difrozenkan. So tinggal goreng dan buat kuah sambal manis je. Ayam gulai leftover, panaskan je.
Selain ikan bawal masak sambal, ikan bawal masak apa sedap? Saya tak pernah beli dan masak ikan bawal. Makan ikan bawal ni kat rumah mak je. Biasanya mak masak ikan bawal sambal.
Nota :
Sap-sap Sui
Meaning: Extremely easy or it's an easy job. A word derived from Cantonese dialect.


Ikan Kembung Goreng Kunyit Berlada Dan Tumis Sayur Kobis

Berbuka apa hari ni? Saya masih mengamalkan menu ringkas di bulan puasa. Masak ikan kembung goreng kunyit berlada dan tumis sayur kobis. Masak sekali hanya untuk berbuka je. Sahur nanti masak lain. Senang tak ada simpan simpan lauk. Tak membazir kalau tak habis.
baca juga :
resipi ikan kembung goreng kunyit berlada
Suka letak bawang hiris dan bawang tumbuk masa menumis. Suka juga letak bawang lebih sikit dan tumis garing sikit boleh makan dengan nasi juga jadikan lauk. Rasa bawang yang manis boleh kurangkan sikit rasa pedas cili api.
Sayur kobis tumis bawang putih, bawang merah, ikan bilis dan cili potong. Tumis sampai garing masukkan  sos tiram dan masukkan kobis gaul sekejap je untuk kekalkan kerangupan. Hujung hujung baru curah kicap sikit. Tak perlu garam dah sebab ikan bilis, sos tiram dan kicap dah ada perasanya.
Sedap makan kobis rangup rangup ni selain dimakan begitu saja jadikan ulam.


Ikan Kembung Goreng, Sayur Labu Masak Lemak Dan Kacang Bendi Rebus

Menu berbuka 20 puasa, ikan kembung goreng, sayur labu masak lemak dan kacang bendi rebus je jadikan ulam cicah dengan
sambal gesek
. Tak payah pening pening. Ikutkan nak masak ikan goreng dengan sayur labu je.
Tapiii..disebabkan encik suami tu tak makan sayur labu, kenalah ada sayur juga. Rebus kacang bendi je sudah. Jenis tak cerewet takpe! Asalkan ada sayur atau ulam yang dia makan sudah lah. Rasa tak best pulak kalau makan tak ada sayur.
Sekurang kurangnya timun atau kobis. Itu paling mudah lah. Stok sambal gesek memang dah siap buat stok siap-siap. Senang dah ready stok sambal ni.

Ikan kembung goreng letak garam dan kunyit je macam biasa. Cara masak sayur labu santan masak lemak paling mudah. Letak je semua bahan dalam periuk, buka api dan tunggu masak je. Mudah sangat.
baca juga :
resipi sayur labu masak lemak putih paling senang
Kacang bendi tu rebus je didihkan air tapi saya pernah baca ada petua rebus bendi tanpa berlendir dan kekal segar.
Petua rebus bendi tidak berlendir dan kekal segar
Mula-mula didihkan air dengan 1 sudu minyak masak, masukkan kacang bendi dan rebus sampai empuk. Angkat dan toskan air rebusan.
Hasilnya bendi tidak akan berlendir dan nampak segar lebih lama katanya. Tapi saya tak pernah cuba petua tu lagi.
Setakat ni rebus biasa je. Potong tangkai dia tu jangan sampai habis (rujuk dalam gambar di atas), begitulah cara saya potong.
Kalau kacang bendi tu terpotong ke apa berkemungkinanlah dia akan keluarkan lendir semasa merebus. ke?


Ikan Kembung Masak Lemak Cili Api Campur Kacang Panjang

Semalam dah masak ayam goreng kunyit campur kacang panjang. Harini nak menghabiskan separuh lagi stok kacang panjang buat lauk masak ikan kembung masak lemak cili api campur kacang panjang. Lauk 2 in 1 lagi lah kita.
Asyik lauk pauk kering je, ubah selera makan lauk berkuah bersantan pulak lah. Lepas tu tukar menu giliran ikan. Ikan kembung pun baru beli. Ikan kembung segar dan elok elok je rupa dia macam baru naik darat.
Masak cara saya ikut masak lemak cili api negeri sembilan style. Tumbuk atau kisar cili api dan kunyit hidup. Satukan bersama ikan, santan dan garam dalam periuk dan masak guna api perlahan. Masukkan buah asam belimbing buluh.
Bila hampir masak, akhir sekali baru masukkan potongan kacang panjang. Sejak ada buah asam belimbing, saya rajin masukkan asam belimbing berbanding asam keping.
baca juga :
ikan mambong masak lemak cili api campur kacang
Tak ada idea nak masak apa, masak je menu 2 in 1. Mudah dan menyelerakan. Untuk tekak kami orang Johor dan Nismilan, kenalah pedas baru ngam.


Kad Raya Pertama 2022 Tanda Ingatan

Harini dapat kad raya pertama 2022. Tak lain tak bukan dari siapa lagi kalau bukan dari
blogger Shida Radzuan
. Setiap tahun bagi kad raya tanpa gagal. Dan tanpa gagal juga setiap tahun tempah design kad raya dengan saya.
Tahun ni tema kad raya Shida blue black. Saya buat tulisan selamat hari raya tu warna gold nampak menyerlah sikit. Apa² pun terima kasih Shida untuk kad ucapan selamat hari raya tanda ingatan.
Lama Shida tak update blog, sibuk dengan kerja hakiki. Bagus kan masih mengekalkan tradisi pemberian kad raya. Dulu dulu suka kumpul dan gantung kad raya. Lepas tu challenge siapa dapat lagi banyak kad raya.
Dapat kad raya bunyi bunyi tu dah kira gempak dah tu. Rasanya inilah satu-satunya kad raya yang saya dapat tahun 2022. Kad raya pertama dan terakhir. Ke ada yang nak bagi kad raya lagi?
Tahun ni saya cuma ambil beberapa tempahan design kad raya je. Ada untuk print dan juga digital. Yang musical pun tak sempat nak buat tahun ni. Mana yang sempat je lah.


Kadar Zakat Fitrah 2022

Bulan Ramadan, umat Islam bukan hanya wajib berpuasa tapi wajib menunaikan ibadah zakat fitrah juga sebagai tuntutan agama. Umat Islam yang cukup syarat wajib membayar zakat fitrah.
Tahun ni encik suami bayar zakat fitrah online, bayar ikut harga beras yang dimakan. Disebabkan COVID-19, semua urusan secara online lebih mudah.
Kadar bayaran zakat fitrah berbeza setiap negeri di Malaysia yang perlu dibayar bagi setiap individu.
Kadar Zakat Fitrah Setiap Negeri Malaysia 2022/ 1443H
Berikut adalah kadar bayaran bagi setiap individu di seluruh negeri di Malaysia tahun 2022 bersamaan/ 1443 Hijrah yang telah ditetapkan oleh Majlis Agama Islam Negeri.
Negeri
Kadar bayaran
Sabah
RM7.00
Sarawak
RM7.00
Johor
RM7.00/RM10.00
Melaka
RM7.00 / RM14.00 / RM21.00
Negeri Sembilan
RM7.00 / RM10.00/ RM21.00
Selangor
RM7.00 / RM14.00 / RM21.00
Kuala Lumpur/Labuan/Putrajaya
RM7.00 / RM14.00 / RM21.00
Perak
RM7.00 / RM14.00 / RM21.00
Pulau Pinang
RM7.00 / RM13.00 / RM20.00
Kedah
RM7.00 / RM14.00 / RM21.00
Perlis
RM7.00
Kelantan
RM7.00 / RM14.00 / RM21.00
Terengganu
RM7.00
Pahang
RM7.00
Zakat Fitrah
Zakat fitrah diwajibkan ke atas setiap individu lelaki dan perempuan beragama Islam yang mampu menunaikan zakat dengan syarat-syarat yang tertentu.
Zakat fitrah dikenali juga sebagai zakat badan, zakat puasa, zakat Ramadan, dan zakat Fitri. Zakat fitrah adalah sebagai penyuci bagi orang yang berpuasa daripada melakukan perbuatan keji dan buruk juga untuk dijadikan sumber keperluan orang asnaf ketika 1 Syawal (siang & malam).
Waktu Bayar Zakat Fitrah
Zakat Fitrah boleh dibayar pada bulan Ramadhan sehingga lah pagi 1 Syawal sebelum melaksanakan Solat Sunat Aidil Fitri. Zakat fitrah boleh dibayar kepada amil-amil yang dilantik Majlis Agama Islam negeri masing-masing dan juga bayar zakat secara online.
Syarat Zakat Fitrah
Islam
Mempunyai sesuatu (makanan, harta, atau wang) yang lebih daripada keperluan diri sendiri dan keperluan orang yang ditanggung nafkahnya untuk satu hari siang dan malam Hari Raya itu.
Dapat menemui dua masa – akhir Ramadan dan awal Syawal. Orang yang meninggal dunia sebelum terbenam matahari atau anak yang dilahirkan selepas matahari terbenam malam satu Syawal itu tidak wajib fitrah ke atasnya.
Hukum Bayar Zakat Fitrah
Bagaimanapun, hukum mengeluarkan zakat fitrah pada awal bulan Ramadan atau pertengahannya ada beberapa pendapat.
Harus sebelum raya, sehari atau dua hari. Tetapi lebih daripada itu tidak diharuskan mengikut pendapat Mazhab Malik dan Hanbali.
Harus mengeluarkannya daripada pertengahan bulan Ramadan. ini satu pendapat dalam Mazhab Hanbali.
Harus mengeluarkannya pada awal bulan. Ini adalah satu qaul dalam Mazhab Hanafi, Syafie, dan satu pendapat dalam Mazhab Hanbali.Harus mengeluarkannya secara mutlak walaupun sebelum Ramadan.Menurut Ibn Ruslan, hukum melambatkan bayaran zakat fitrah sehingga satu hari raya adalah haram. Pendapat ini disepakati oleh seluruh ulama. Mengikut jumhur ulama, melambatkan pembayaran zakat tersebut adalah berdosa dan wajib diqadha’. Ini kerana ia merupakan hak bagi harta dan ia tidak akan gugur dengan luput waktunya.
Sumber:
Mufti WP
Nota : Pastikan membayar zakat fitrah kepada amil yang mempunyai kad kuasa serta resit bayaran yang dikeluarkan oleh Majlis Agama Islam Negeri.


Menteri Kesihatan, Khairy Jamaluddin telah umumkan beberapa
kelonggaran prosedur operasi standard (SOP) COVID-19
berkuatkuasa
1 Mei 2022
. Berikut adalah prosedur yang telah dikemaskini berkaitan pengurusan COVID-19 di Malaysia.
PELITUP MUKA
Wajib di dalam bangunan
 termasuk pengangkutan awam dan kenderaan e-hailing.
Pilihan apabila berada di luar bangunan dan kawasan terbuka
 tetapi digalakkan di kawasan yang sesak. Individu berisiko tinggi juga digalakkan memakai pelitup muka.
PENJARAKAN FIZIKAL
Tidak lagi diperlukan
Digalakkan dalam keadaan tidak memakai pelitup muka
DAFTAR MASUK (CHECK-IN) DAN STATUS VAKSINASI MYSEJAHTERA
Daftar masuk (Check-in) dimansuhkan
Kemasukan ke premis dibenarkan tapa mengira status vaksinasi kecuali mereka yang berstatus 'Berisiko Tinggi atau di bawah HSO
Daftar masuk MySejahtera tidak lagi diperlukan mulai 1 Mei 2022.
My Sejahtera dalam kenangan Mac 2020-Mei 2022
. Lepas ni tak payah lagi nak scan bila masuk mana mana premis.
POSITIF COVID-19 (UJIAN DAN PELEPASAN)
Secara amnya, kes positif COVID-19 dikehendaki untuk kuarantin selama 7 hari. Walau bagaimanapun, di bawah Ujian dan Pelepasan, mereka akan mempunyai pilihan untuk
menjalani ujian RTK-Ag yang
diselia pengamal perubatan pada hari ke-4
. Jika negatif, mereka boleh menamatkan kuarantin.
MENGEMBARA
Pengembara yang telah lengkap divaksinasi dan kanak-kanak berumur 12 tahun ke bawah dikecualikan daripada ujian pra-pelepasan dan semasa ketibaan
Pengembara yang tidak lengkap vaksinasi atau tiada vaksinasi hendaklah menjalani ujian RT-PCR 2 hari sebelum berlepas dan ujian RTK-Ag yang diselia dalam tempoh 24 jam selepas ketibaan. Mereka juga perlu dikuarantin selama 5 hari
Insuran COVID-19 tidak lagi diperlukan untuk semua pelancong yang memasuki Malaysia
SENARAI NEGATIF
Senarai aktiviti yang dilarang oleh Majlis Keselamatan Negara sebelum ini telah dibenarkan.
Semua sektor ekonomi boleh beroperasi mulai 15 Mei 2022.

Kelonggaran SOP COVID-19 mulai 1 Mei 2022
pic.twitter.com/Nj5w54vkwr
— KKMalaysia🇲🇾😷 (@KKMPutrajaya)
April 27, 2022

sumber :
kkm
Walaupun banyak kelonggaran dah diberikan dan kita agak bebas sikit tapi jangan leka ye untuk jaga SOP, COVID-19 masih belum punah.


Kueh Keria Gula Melaka Batu Berendam

Selain
asam pedas power
, kuih keria gula Melaka antara makanan yang wajib beli di Melaka. Kuih keria antarabangsa atau dipanggil juga kueh keria gula melaka ni kalau dijual luar Melaka sikit punya mahal. Kat Segamat, 1 biji kuih kuih keria ni RM1 tau! Ke ada lagi mahal dari itu.
Faham dia punya bahan asasnya mahal. Keledek kot. Mestilah mahal susah nak jumpa. Alang-alang dah datang Melaka, sebelum masuk highway tu cari kedai jual kuih keria dulu. Cari kat waze, jumpalah kedai keria gula Melaka Batu Berendam.
8 biji, RM10. Kira cukup murah dah ni. Becinta nak pergi beli kuih keria antarabangsa viral kat Klebang tu. Confirm jalan sesak. Malas nak menempuh jem. Baiklah kita beli dekat dekat je mana yang ada.
Puas hati dapat kuih keria sebelum keluar dari Melaka. Manis tak manis sangat. Sedang sedang je rasa dia. Rangup diluar lembut di dalam.
Banyak deretan kedai jual kuih keria. Meriah jualan kuih keria berlawan lawan. Ada yang jual 6 biji RM10. Boleh survey ikut bajet mana yang berkenan. Nak membeli makanan kuih muih singgah sini memang berbaloi laha banyak pilihan.
Bukan kuih je, beli juga coconut shake sekali. Tapi tak sempat digambarkan. Lebih kepada tak sabar nak minum. Kuih keria dan coconut shake ni mana mana ada je orang jual kat Melaka ni.
Kueh Keria Gula Melaka Batu Berendam
Ruang Niaga Terbuka, Taman Cergas, Batu Berendam, Melaka
Berakhirlah episod jalan jalan di Melaka tanpa dirancang. Sambil buat kerja sambil jalan sambil jalan jalan cari makan. Semuanya menyambil je.


Kuih Puteri Ayu

Kuih Puteri Ayu, sejenis kuih yang lahirnya dalam keluarga kuih apam. Tapi dia macam cantik sikit kejadiannya sebab dibuat mengikut acuan dan ada kelapa parut di atasnya.
Adakah sebab itu namanya puteri ayu? Atau penciptanya bernama ayu? Kenapa nama dia puteri ayu, saya pun tak pasti. Siapa tahu asal usul kuih puteri ayu, silalah menjawab dalam kotak komen ye.
Kuih puteri ayu
Kuih puteri ayu berwarna hijau bawahnya. Biasanya adunan diperbuat daripada daun pandan untuk menghasilkan aroma pandan yang wangi dan rasa pandan yang sedap. Lembut seperti kek span.
Bahagian atas ada kelapa parut padat yang digaul dengan garam untuk rasa lemak masin. Kombinasi yang sedap.
Dibuat dengan kaedah kukus. Bayangkan masa bukak penutup pengukus tu, aroma pandan semerbak baunya. Buat rasa tak sabar nak makan.
Kita tak pandai buat dan nak makan sikit je, lebih baiklah beli. Dapat yang sejuk pun sejuklah. Boleh je kukus semula tapi kemalasan tu menebal. Kita ngap je lah apa yang ada depan mata.
Beli kuih untuk hidangan moreh. Sempat jugaklah simpan untuk moreh. Kuih puteri ayu ni tak boleh simpan lama sangat. Sebab kuih jenis ada santan dan kelapa ni cepat basi kalau tak disimpan dengan betul.
Ada masa dan kerajinan, boleh jugak cuba buat kuih puteri ayu ni. Tengok resipi nampak macam mudah.
Resipi kuih puteri ayu sukatan cawan
Bahan-bahan
3 biji telur
1 cawan gula pasir
1 sudu kecik ovalette
1 1/2 cawan tepung gandum
1/2 cawan tepung jagung
1 sudu kecik baking powder
1 cawan santan kotak
2 sudu makan patu pes pandan
1 penutup pewarna hijau
Bahan kelapa parut
kelapa parut
Sedikit garam
Sedikit tepung gandum (Gaul sebati. kukus sekejap)
 Cara penyediaan
Ayakkan tepung bersama baking powder
Putar telur, gula, ovalate dan esen pandan hingga kembang putih.
Masukkan santan selang seli dengan tepung.
Gaul sebati baru tuang pewarna hijau. Mutar sebati lagi sekali.
Sapu acuan dengan sedikit minyak. Tekan kelapa yang dah kukus tadi dekat dasar acuan.
Tuang adunan tepung paras acuan. kukus 10-15 minit api besar.
Tips :
Panaskan pengukus dahulu
 : Panaskan mengukus, sementara mula untuk membancuh adunan puteri ayu kerana untuk menyediakan aduanan ini sangat mudah dan cepat.
Pukul atau putar telur dan gula hingga kembang
 : Putar atau pukul telur bersama gula pasir dan bahan penaik (ovelete) hingga kembang. Tambahkan esen vanilla dan sedikit garam, pukul hingga kembang. Ia penting agar apam tidak mendapat selepas dikukus.
Guna tepung berprotein sederhana & tepung jagung
: Selepas adunan telur dan gula kembang, masukkan tepung gandum dan tepung jagung yang telah diayak bersama. Menggunakan tepung berprotein sederhana mampu membantu apam mengembang dengan elok yang memberikan tekstur yang empuk dan lembut. Masukkan dua jenis tepung yang diayak bersama sedikit demi sedikit. Untuk meratakan campuran tepung boleh gunakan spatula dengan cara kauk balik.
Campur santan, air  dan pewarna hijau
 : Setelah campuran  telur dan tepung sekata, tambahkan bahan cairan campuran santan pekat air pandan dan perasa pandan. Air pandan adalah hasil dari daun pandan yang dikisar halus dan ditapis airnya. Air pandan memberikan aroma pandan yang wangi, pewarna hijau memberikan warna hijau lebih menarik.
Kelapa parut sebagai kepala atau topping
 : Sebelum memasukkan adunan ke dalam acuan, sapu acunan dengan sedikit minyak. Kemudian masukkan sedikit kelapa parut yang telah diambil bahagian putihnya sahaja dan gaulkan dengan secubit garam halus. Padatkan kelapa parut, kemudian tuangkan adunan apam 3/4 acuan. Lakukan hingga adunan habis.
Kukus tidak lebih 20 minit
: Susun acuan dalam pengukus dan kukus dalam pengukus yang telah sedia dipanaskan selama tidak lebih dari 20 minit menggunakan api besar. Setelah masak, angkat dan sejukkan. Keluarkan dari acuan apabila sejuk.
sumber resipi :
https://www.rasa.my/ini-6-cara-buat-puteri-ayu-yang-lembut-gebu-senang-je/


Kurma Ajwa Premium Aliyah

Pertama kali cuba kurma Ajwa Madinah 2 tahun lepas. Bila kurma madu dah habis, pesan kat encik suami beli kurma Ajwa. Kali ni beli kurma Ajwa Premium Aliyah. Itu je yang ada kat kedainya pun.
baca juga :
kebaikan kurma ajwa
Kurma Ajwa
Tidak di spesifikasikan dari mana asalnya. Kebiasaannya kurma jenis Ajwa yang di tanam luar kota Madinah seperti di Yaman dan lain-lain tempat.

Jenis kurma ajwa
Kurma Ajwa Madinah
Kurma jenis Ajwa yang di tanam di tanah halal Madinah.
Kurma Ajwa Aliya
Kurma Ajwa yang terbaik kerana di tanam di tanah haram Madinah, di kawasan tanah tinggi. Ladang di kawasan ini diuruskan oleh golongan Habib, keturunan Rasulullah.
Rasulullah juga pernah menanam sendiri pokok kurma ajwa ini di tanah haram bernama 'Awali untuk memerdekakan Salman Al Farisi RA. Kebiasaannya ramai yang mencari kurma ajwa aliyah kerana asbab ini.
Dari setiap berbezanya tempat asal kurma tu di tanam, ada pula pecahan kualiti gred A, AA dan AAA. Dan kemudiannya dipecahankan dari segi perbezaan saiz pula iaitu S, M, L dan Jumbo.
Rasa kurma Ajwa premium Aliya
Seperti kurma Ajwa yang pernah saya rasa sebelum ni. Kurma Ajwa rasa dia tak telalu manis, tak terlalu kering dan tak terlalu basah. Just nice. Kalau simpan dalam peti ais, make sure kena keluarkan awal kalau nak makan. Kalau terus makan, dia akan keras sikit.
Rasululullah SAW berkata :
Siapa yang makan 7 biji kurma Ajwa setiap pagi, tidak akan memudaratkannya pada hari itu racun dan sihir (Sohih Bukhari dan Muslim).
Daripada Aisyah R.Anha bahawa Nabi SAW bersabda :
إِنَّ فِي عَجْوَةِ الْعَالِيَةِ شِفَاءً - أَوْ إِنَّهَا تِرْيَاقٌ - أَوَّلَ الْبُكْرَةِ
Maksudnya :
Sesungguhnya pada kurma Ajwah ‘Aliyah itu ada ubat penyembuh atau ia merupakan ubat penawar bagi racun, apabila dimakan pada awal pagi.- [HR Muslim (2048)]
Kurma ajwa sangat sesuai diamalkan makan untuk ibu hamil, ibu menyusukan anak, melakukan aktiviti harian, kanak kanak dan warga emas. Kajian sainstifik juga telah membuktikan kebaikan kurma Ajwa dari segi kesihatan.
Kurma Ajwa exclusive dari Al Madinah Al-Munawarah, dengan gred kualiti kurma yang sama didatangkan dengan saiz pek berbeza saiz supaya lebih ramai mampu milik untuk mengamalkannya.
Saiz S, 250gram. Harga 250gram kurma Ajwa premium Aliyah RM20 sekotak.
Kotak dia memang exclusive sangat, sesuai juga untuk dijadikan sebagai hadiah. Beli di
buah hijau
 sama dengan
buah kurma muda
.


Laundry Bag/Basket Lipat Muji Style

Tak ingat nampak laundry bag/basket lipat ni kat mana. Rasanya tertengok dekat sponsored post instagram kot. Lepas tu terus mencari kat shopee. Biasalah kalau berkenan dengan satu barang tu akan cari kat shopee.
Kat shopee tu macam-macam ada! Banyak pilihan pulak tu. Sekali taip kat search tu, banyaklah terpampang pilihan yang ada. Ada bermacam jenis dan pilihan harga mengikut bajet. Sebelum ni ada je laundry basket ikea plastik yang warna putih tu.
Tapi tak terlalu kukuh sangat pun. Lama lama dia uzur jugak. Beli laundry bag ni untuk travel atau balik kampung senanglah. Masukkan je dalam beg dan buat macam beg. Balik rumah terus basuh baju.
Untuk yang suka mendobi kat luar pun sesuai sangat gunakan laundry bag macam ni. Baju pun tersorok elok kat dalam orang tak nampak.
Yang menariknya beg ni bila lipat tu macam beg. Saya suka Muji style concept ni. Boleh dijadikan bakul baju kat rumah juga. Nampak cantik dijadikan perhiasan sebelah mesin basuh tu kan.
Saya beli saiz kecil, tapi besar juga ruangnya ni. Boleh letak banyak baju juga. Material dia jenis kain cotton linen yang tebal jenis yang lasak dan tahan lama. Permukaan dalamnya jenis kalis air, macam ada satu lapisan licin tak mudah serap air.
Terpaling suka dengan pemegang kayu. Muji style sangat. Minimalist! Ala
scandinavian
 atau
boho
 pun ye jugak ni. Harga RM23 something untuk saiz kecil, 36L (30cm x 30cm x 40cm).
Muji Concept
The Muji style, also known as “No-Brand Quality Goods,” is a famous Japanese lifestyle company that retails practical and straightforward, yet functional and quality household goods and clothing. Influenced by the Japanese Zen religion, the idea of Muji oozes an elegant and minimalist aesthetic.


Lepak Mengopi Sebentar Di Kopi & Kueh Port Dickson

Tak pasti bila masa kewujudan Kopi & Kueh Port Dickson ni. Seingat saya, tengah scroll instagram terlalu lah sponsored post instagram Kopi & Kueh Port Dickson ni. Lalu, saya pun save lah sebab nampak menarik benar suasana Kopi & Kueh Port Dickson.
Selaku acah acah pemburu kopi, ada kesempatan baru dapat singgah kedai kopi di PD. Ada urusan ke sana ke sini, maka rugilah kalau tak singgah. Kan? Kopi & Kueh Port Dickson, tempat pertama kami singgah alang alang nak ke Port Dickson.
Ikutkan nak pergi makan tengahari dulu sebab perut dah lapar kan belum makan tengahari lagi. Tapi disebabkan Kopi & Kueh Port Dickson tempat paling dekat sikit, singgah  lah lepak mengopi sebentar alas perut dulu.
Signboard entrance kedai tak dapat ambil gambar, tak berani pulak sebab dekat dengan jalan besar. Takut terleka tak sedar terlajak masuk jalan nanti. Kalau gigih nak ambil kena seberang jalan baru selamat sikit.
Tapi takpe, dalam signature kedai macam ni pun dah okay dah. Letaknya kat dalam kedai, bolehlah ambik gambar dengan tenang sikit.
Suka dengan suasana kedai ni, bukan pokok biasa menjalar tu ye. Ini pokok anggur. Ada amaran siap siap tu jangan petik buah anggur. Tapi masa kami datang, tak nampak sebiji buah anggur pun.
Dan pokok anggur daunnya tak rimbun sangat. Mungkin sebab cuaca panas, tak berapa nak elok hidupnya. Kalau rimbun mesti cantik lagi.
Sewaktu kami singgah pun tak ramai orang. Cuma 2 meja je ada orang dan jarak jauh sekali. Disebabkan nak alas perut dan save ruang perut untuk makan tengahari nanti, kita order satu je lah.
Order Cinnamon rolls topping nutella, RM5 sebiji. Pertama kali makan Cinnamon rolls sebenarnya. Jadi, rasa dia macam tak tahu nak describe macamana. Saya rasa macam roti dia macam lembut lembut crunchy macam tu.
Rasa serbuk kulit kayu manis dia memang terserlah dan boleh diterima. Rasa Cinnamon rolls yang sedap. Lagi lagi sebelum dihidangkan tu, dia akan panaskan dulu. Barulah nikmat makan panas panas macam fresh from oven.
Air pun order satu jugak. Kami sepakat memilih caramel macchiato je lah. Bosan dengan iced mocha je, order berbeza sikit dari biasa. Tapi macam biasa je order caramel macchiato ni. Hehe...
Pun sedap jugak. Harga RM10.
Ada banyak menu lain yang tak sempat saya nak belek. Mengejar masa nak ke sana sini. Tapi menu terbaru kafe kopi dan kuih ni, croffle! croissant + waffle = croffle. Agaknya lah.
Ada kesempatan lain nanti, nak try jugaklah menu lain di kedai kopi PD ni. Kepada pencinta kopi, bolehlah cuba mengopi di Kopi dan Kueh Port Dickson.
Instagram :
Kopi & Kueh Port Dickson
Operation hours :
Monday, Tuesday & Wednesday (2pm - 10pm)
Public Holiday, Saturday & Sunday (10am - 10pm)
Thursday & Friday (CLOSED)
Call/Whatsapp : 0133889694


Lagu
Kaulah Syurga
 nyanyian
Khai Bahar & Lia Aziz
 merupakan lagu tema OST
Drama 7 Hari Mencintaiku 3
 yang mula bersiaran pada 16 April 2022 di slot Akasia TV3. Video Muzik rasmi Kaulah Syurga mula disiarkan pada 11 April lalu.
Lirik lagu ditulis sepenuhnya oleh penulis novel 7 Hari Mencintaiku 3, Siti Rosmizah.
Lirik Lagu Kaulah Syurga - Khai Bahar & Lia Aziz
Komposer : Asfan Shah
Penulis Lirik : Siti Rosmizah
Kau yang pertama
Dan yang terakhir
Kekal bersemi di hati ini
Tak kan goyah cintaku ini
Tetap utuh untukmu
Kau syurgaku oh Arjuna
Kasih padamu tiada hujungnya
Walau gelora badai melanda
Ku kan setia selamanya
Kita ditakdirkan bersama
Pimpin tangan menuju syurga
Tuhan satukan cinta kami
Hingga ke akhir nafas ini
Jika terpisah di dunia
Cinta abadi buat selamanya
Sayang hingga ke hujung nyawa
Kaulah dambaan cinta
Oh kaulah syurga
Kau bidadariku oh juwita
Penawar duka hati yang lara
Andai terpisah jiwa dan raga
Hati ini kan merana
Kita ditakdirkan bersama
Pimpin tangan menuju syurga
Tuhan satukan cinta kami
Hingga ke akhir nafas ini
Cinta terpisah di dunia
Cinta abadi buat selamanya
Sayang hingga ke hujung nyawa
Kaulah dambaan cinta
Oh kaulah syurga
Oh sayang kaulah syurga


Lip Lap Raya
, lagu raya baru Dato' Sri Siti Nurhaliza.  Koleksi lagu raya Dato' Sri Siti Nurhaliza yang terpaling evergreen "Sesuci Lebaran" lah kan. Selepas lama tak keluar lagu raya baru, akhirnya muncul lagu raya baru tahun 2022 ni.
Lagu hari raya moden yang mungkin bakal jadi evergreen? Perasan tahu ni macam banyak kemunculan lagu hari raya moden. Mentang mentang nak sambut hari raya tertangguh 2 tahun, semua pulun pakat buat lagu raya baru.
Okaylah mood ceria hari raya. Tapi murung kejap tengok muzik video lagu raya Kelepak Kelepuk Raya tu. Adeh, Rasa lepuk je! Nak marah, tapi kena sabarrr...
Ada yang kata muzik video Lip Lap Raya tiruvasi muzik video  Adele, “Oh My God”. Inspired by barangkali.
Lirik Lagu Lip Lap Raya - Dato' Sri Siti Nurhaliza
Verse 1 :
Malam takbir bergema
Semua insan gembira
Meraikan hari yang mulia
Ayah dan juga bonda
Berlinang air mata
Menyambut pulang anak tercinta
Chorus :
Rai Hari Raya
Bermaaf-maafan semua
Ampun salah silap Lip lap lip lap Hari Raya
Rai Hari Raya Pakai baju raya sama
Cahaya gemerlap
Lip lap lip lap
Selamat Hari Raya
Verse 2 :
Indah dapat balik beraya semula hoi
Bagai dejavu saling memaafkan
Setiap tahun tetap raikan bersama
Mari kita Raya Raya
Chorus Bridge :
Lip lap lip lap x2
Selamat hari raya
Lip lap lip lap x2
Selamat hari raya


Malam Lailatul Qadar, Malam Seribu Bulan Pada Sepuluh Malam Terakhir Ramadhan

Malam Lailatur Qadar
 dikenali sebagai “
malam seribu bulan
” dimana ianya satu malam yang sangat istimewa di bulan Ramadhan. Pastinya setiap umat Islam yang berpuasa mendambakan dapat bertemu malam Lailatur Qadar.
Malam Lailatur Qadar yang mempunyai keistimewaannya, malam yang mengandungi banyak kebaikan kerana pada malam itu malaikat turun membawa rahmat dan kesejahteraan seperti diterangkan dalam Al-Quran.
sumber : Nisa' Malaysia
Malam Lailatul Qadar
Perkataan Lailatulqadar adalah daripada dua kalimah :
Lailah yang memberi maksud apabila tenggelamnya matahari sehingga terbitnya fajar atau berlawanan dengan siang hari. Al-Qadar pula memberi maksud kemuliaan atau hukum dan ketetapan.
Allah SWT telah menjadikan satu malam yang istimewa di mana akan dilipat gandakan setiap amalan yang dilakukan pada malam tersebut iaitu yang dikenali dengan malam al-Qadar atau Lailatul Qadar.
Hal ini berdasarkan kepada firman Allah SWT:
إِنَّا أَنزَلْنَاهُ فِي لَيْلَةِ الْقَدْرِ ﴿١﴾ وَمَا أَدْرَاكَ مَا لَيْلَةُ الْقَدْرِ ﴿٢﴾ لَيْلَةُ الْقَدْرِ خَيْرٌ مِّنْ أَلْفِ شَهْرٍ
al-Qadr: 1-3
Maksudnya:
Sesungguhnya Kami telah menurunkan (al-Qur’an) pada malam al-Qadar, Dan adakah kamu mengetahui akan kebesaran malam al-Qadar itu?, malam al-Qadar itu lebih baik daripada seribu bulan.
Para ulama berbeza pendapat dalam menentukan makna malam al-Qadar. Antaranya:
Malam tersebut Allah SWT menetapkan ajal manusia dan rezeki manusia serta qadar Allah SWT sama ada baik atau buruk sebagaimana disebutkan oleh Imam al-Baghawi di dalam tafsirnya. [Lihat: Tafsir al-Baghawi, 7/228]
Malam al-Qadar diambil namanya di sebabkan kedudukannya, kemuliannya dan kebesarannya. Di sebabkan itu, sekiranya ingin memuji seseorang boleh dipanggil dengan “ذو قدر” iaitu orang yang mempunyai kedudukan dan kemuliaan.
Sesungguhnya amalan soleh dan ketaatan kepada Allah SWT pada malam tersebut mendapat ganjaran yang cukup besar serta kedudukan yang cukup mulia.
Ini kerana, malam tersebut ditaqdirkan Allah SWT bahawa al-Qur’an diturunkan. [Lihat: Tafsir al-Iz bin Abd al-Salam, 3/473]
Malam al-Qadar adalah malam penentu (pemutus) atau penghukum.
sumber :
 muftiwp
Tanda Tanda Malam Lailatul Qadar
1. Suasana pagi yang tenang
Salah satu tanda Malam Lailatul Qadar adalah suasana pagi yang tenang pada keesokan harinya. Dalam hadis yang diriwayatkan Ibnu Abbas, Nabi bersabda yang artinya:
Lailatul Qadar adalah malam tentram dan tenang, tidak terlalu panas dan tidak pula terlalu dingin, esok paginya sang surya terbit dengan sinar lemah berwarna merah.
2. Matahari cerah tapi tidak panas
Tanda lainnya, sinar matahari yang bersinar cerah tapi tidak panas keesokan harinya.
Ubay bin Ka'ab mengisahkan Nabi pernah bersabda yang artinya ;

Keesokan hari malam Lailatul Qadar matahari terbit hingga tinggi tanpa sinar bak nampan
.
3. Tidak hujan dan langit cerah
Pada Malam Lailatul Qadar, tidak akan berlaku hujan. Saat itu malam terasa begitu syahdu dengan suasana langit yang cerah.
4. Suasana sejuk dan tenang di Malam Lailatul Qadar
Dalam Al-Quran juga digambarkan bahawa Malam Lailatul Qadar penuh ketenangan dan berbeza dari malam-malam lain. Suasana lebih tenang, langit tidak berawan, udara sangat sejuk, tidak panas dan tidak dingin.
Suasana memang sangat sejuk sekali, sehingga terasa nikmat bagi mereka yang beritikaf lalu menemukan satu malam ini. Tidak ada tanda khusus jika seseorang telah mendapatkan Lailatul Qadar.
Kalau kita memperbanyak beribadah terus menerus di sepuluh hari terakhir Ramadhan, tentu akan mendapatkan malam penuh kemuliaan tersebut.
Malam Lailatul Qodar yang ada di dalam Al-Quran dijelaskan dengan malam penuh berkah dan ketenangan. Semua malam akan berbeza saat telah memasuki malam Lailatul Qadar ini.
Sebab saat malam penuh berkah ini membuat suasana menjadi tenang, udara akan terasa sangat sejuk, tak terasa panas, tidak terasa dingin, tidak hujan dan tidak terjadi pelemparan bintang (meteor).
Apalagi suasana di dalam sebuah keluarga akan terasa nyaman sekali,  dimana tidak memiliki kesamaan dengan malam-malam sebelumnya dalam bulan Ramadhan.
5. Datang di hari ganjil
Tanda lain dari Lailatul Qadar adalah datang pada hari ganjil pada sepertiga terakhir bulan Ramadan. Sebuah hadis dari Aisyah menyebutkan yang artinya,
Rasulullah ShallAllahu 'alaihi wa sallam beri'tikaf di sepuluh hari terakhir bulan Ramadan dan beliau bersabda: " Carilah malam Lailatul Qadar di (malam ganjil) pada 10 hari terakhir bulan Ramadhan" " (HR: Bukhari dan Muslim)
6.  Berlaku di 10 Hari Terakhir Ramadhan
Malam Lailatul Qadar terjadi di sepuluh malam terakhir bulan Ramadhan. Hal ini seperti sabda Nabi shallallahu ‘alaihi wa sallam :
Carilah lailatul qadar pada sepuluh malam terakhir dari bulan Ramadhan.” (HR. Bukhari no. 2020 dan Muslim no. 1169)
Wallahu a’lam. Moga kita semua dipertemukan dengan Malam Lailatul Qadar. Aamiin...
Doa Malam Lailatul Qadar
اللَّـهُـمَّ إنَّكَ عَفُوٌّ تُـحِبُّ العَفْوَ فَاعْفُ عَنِّي
Allahumma Innaka ‘Afuwwun Tuhibbul ‘Afwa Fa’fu ‘Annii
Maksudnya:
Ya Allah, sesungguhnya Engkau Maha Pengampun dan amat suka akan keampunan, maka berikanlah keampunan kepadaku.
Amalan Malam Lailatul Qadar
hendaklah kita lakukan amalan ibadat dengan bersungguh-sungguh tanpa sebarang pengabaian.
Berikut adalah amalan malam Lailatul Qadar yang dianjurkan:
Qiamullail
Bacaan al-Quran
Zikrullah
Munajat dan doa (terutamanya memohon doa keampunan dan kerahmatan daripada-Nya)
sumber :
muftiwp


Marhaban Ya Ramadhan, Selamat Berpuasa

Penyimpan Mohor Besar Raja-Raja Tan Sri Syed Danial Syed Ahmad telah pun mengumumkan umat Islam di Malaysia akan mula berpuasa Ahad ini, 3 April 2022.
Tarikh permulaan puasa bagi negeri di seluruh Malaysia ditetapkan menurut perintah Yang di-Pertuan Agong Al-Sultan Abdullah Ri'ayatuddin Al-Mustafa Billah Shah setelah diperkenan oleh Duli-Duli Yang Maha Mulia Raja-Raja.
Maka, bermulalah umat Islam berpuasa selama sebulan di dalam bulan Ramadhan. Ambil peluang tambah amal ibadah, tambah pahala berganda di bulan Ramadhan yang mulia serta penuh berkat.
Semoga kita semua dikurniakan kesihatan yang baik dalam menjalani ibadah puasa. Selamat menunaikan ibadah puasa dan berterawih untuk seluruh umat Islam di seluruh dunia. Semoga segala amal ibadah kita diterima Allah SWT dan  pertemukan kita dengan malam Lailatul Qadar. Aamiin...
Ampun dan maaf andai ada tersilap kata.
baca juga :
niat puasa Ramadhan
1. Ramadhan Wishes | Ucapan Ramadhan
May this Ramadhan be the best one yet.
May Allah bless you and protect you from all sins. May peace, joy and hope be filled in your house. Have a blessed Ramadhan.
May this Ramadhan be successful for all of us and provide us with good health and wealth.
May this holy month of Ramadhan be a month full of blessings. May you be showered with peace, joy and prosperity. Happy Ramadhan.
Ramadhan Mubarak! May Allah, The Exalted, bless you and your family with a beautiful month of fasting and nearness to Him.
Wish you a very happy Ramadhan Kareem.
2. Ramadhan Quotes
Have you ever wondered why we’re happy in Ramadhan? Because we do what we were created to do.
If you are going back to sinful life after Ramadhan. Then you gained nothing but hunger.
When you stand up to pray, pray as if it is your last prayer.
Ramadhan is gifted to you for: devotion, purification and gaining rewards in multiples.
Ramadhan. Let this month health you.
Let us eat less, feed more. Sleep less, Seek more.
Sleep Less, Pray More. #Ramadhan
Promise yourself that once Ramadhan is over, you won’t go back to old habits. Try to sustain where you left off and be determined to carry on | Mufti Ismail Menk
Ramadhan is like the rain. It nourishes the seeds of good deeds.
Ramadhan Reflection #Day1. Wake up an hour before Fajr.
Ramadhan Reminders #Day3. Enter & exit the masjid with a smile on your face.
Ramadhan Reflections #Day4. Be the first one to give the salam.
Ramadhan Reflections #Day6. Help the poor break the fast.
Ramadhan Reflections #Day7. Use a miswak to purify your mouth.
Ramadhan Reminder #Day10. Don’t like someone? You can make dua for them!
Ramadhan Re-inspired #Day10. Help around the home. The best man to walk the earth did it.
Ramadhan Reflections #Day10. Drink & Eat with your right hand.
Ramadhan Reflections #Day 13. Plan your tomorrow, today!
Ramadhan Reflections #Day14. Looking for extra Ajr? Read Quran after Fajr!
Ramadhan Reflections #Day17. Don’t spoil your fasting by backbiting.
Ramadhan Reflections #Day18. Insya’Allah is better than ‘OK’.
Ramadhan Reminder #Day20. You can still make or break a habit.
Ramadhan Reflections #Day22. Plan your tahajjud by having a dua list ready.
Ramadhan Reminder #Day26. Hide all the clocks and dive deep into worship.
Ramadhan Reflections #Day28. Feet sore? Never stop asking for more.
Don’t give up on your dua. You don’t know where the response will come from or how many evils were averted from your path or how much your scale of deeds increased in weight due to that one supplication | Imam Suleiman Hani
Ramadhan is coming. Shaitaan is running. Muslims are preparing. Gates of Hell are closing. Gates of Heaven are opening.
Conquer your lustful desires and your wisdom will be perfected | Imam Ali (AS)
Allah knows you’re tried. Allah knows it’s difficult. You must also know that Allah would never put you in a situation you couldn’t handle.
Allah loves the deeds that are done constantly even if they may be small.
The mercy of Ramadhan is open for us, to ask, beseech, beg Him for health and wellness and also to ask for mercy and guidance for all our loved ones.
The fasting person in in a state of worship as long as he does not backbite.
Alhamdulillah for the sound of Adhaan at the time of iftar.
O you who believe! Fasting is prescribed for you, as it was prescribed for those before you, so that you may attain taqwa.
Make dua. It’s Ramadhan the month of forgiveness. Take advantage of it.
Make this Ramadhan the turning point in your life. Break free from the deceptions of the world and indulge into the sweetness of Iman.
Don’t be servant of Ramadhan, Be a servant of Allah SWT. Be consistent.
Keep calm and prepare for Ramadhan.
Ramadhan is about losing sins, not weight.
Prophet Muhammad SAW said: Fasting is shield, it will protect you from the hellfire and prevent you from sins | Sunan Ibn Mājah 1639
Ramadhan a chance to build your Imaan.
Ramadhan is coming soon. We are waiting for the moon. The month of blessings. The month of forgiveness. The month full of mercy. God’s blessings in bounty. I can’t describe the inner peace, in this month of pure bliss. Oh Ramadhan come soon, we are waiting for your moon.
Ramadhan is like a rare flower that blossoms once a year and just as you begin to smell its fragrance, it disappears for another year.
Ramadhan is the best time to make or break a habit.
The Lord you worship in Ramadhan is the same Lord you turn away from in all the other months.
Ramadhan. The month when you gradually start to realize that it’s not the devil. It’s you.
Poor is he who leaves Ramadhan the way he was before.
Taqwa is the ultimate goal of our Ramadhan preparations; to be among the righteous, for now and forever!
Preparing for Ramadhan. But for many of us the Quran has gathered a lot of dust since the last time we picked it up. As Ramadhan is fast approaching, we must blow off the dust and start to build a close relationship with the Quran.
Ramadhan. Strengthen your imaan, heal your heart.
For a true Muslim, end of Ramadhan is not the end, but the start of a new journey leading towards the Jannah.
Live your life like everyday is Ramadhan and the Akhirah will become your Eid.
Ramadhan is time to empty your stomach to feed your soul.
Ramadhan will be coming soon. Prepare your mind, body and soul for the holy month. Gain maximum benefit.
Ramadhan is almost here. Subhanallah.
3. Ramadhan Dua/Doa
O Allah, make upcoming Ramadhan blessed and life changing for us.
O Allah, allow us to witness Ramadhan, benefit from it, use it to earn your mercy, and emancipation from the Fire.
Dear Allah, please accept our fasts in this beautiful Ramadhan.
Ya Allah! Help me and make it easy for me to draw closer to you this Ramadhan.
sumber :
quotesofislam


Menangkap Matahari

Isnin minggu lepas balik kampung Pilah kejap. Mak ada kat kampung, lepas tu nak beli barang dapur sikit. Nak cari cili api sebab kat Seremban ni payah boto nak dapat cili api. Alang-alang dah balik tu kita singgah Tg. Ipoh beli cili api, sayur dan lain-lain.
Terkejut harga sekor ayam dah cecah RM22. Humang aihh! Mahal bonar! Ke saya yang baru keluar gua ni. Sebelum ni paling mahal beli seekor ayam RM18. Sejak ayam mahal, saya beli bahagian kepak atau paha yang nak buat chicken chop tu.
Dalam perjalanan, nampak matahari terbit cantik sangat. Masa ni lebih kurang pukul 8 lebih tapi cerah betul. Cuma saya gunakan
filter lightroom
 untuk nampak gambar lebih menarik ada jiwa gitu.
Agak mencabar nak menangkap matahari bila dari dalam kereta. Dengan gegaran dan terhalang dek cermin kereta. Berkali kali jugak menangkap, dapat juga scene gambar matahari yang menarik.
Tertarik dengan scene dalam gambar ni. Sekitar waktu yang sama cuma tempat berbeza, saya gunakan filter yang lebih gelap nampak kesan macam kelam macam tu tapi yang penting matahari tu nampak menonjol.
Kalau ada DSLR ni mesti lagi best menangkap gambar. Lagi jelas dan cantik. Kan?


Mengeteh dan Mengopi Di Ngeteh Cafe Kg Pantai Kuala Sungai Baru Melaka Sambil Menikmati Keindahan Laut

Dari Port Dickson terus menghala ke Melaka sebab nak menginap di Melaka. Kenapa pergi PD dulu baru pergi Melaka? Sebabnya memang nak makan dekat
medan ikan bakar
 dan nak lepak kejap singgah Kopi & Kueh.
Medan ikan bakar tu dah kira sempadan dengan Melaka dekatlah dengan Ngeteh Cafe yang dulu viral katanya. Tak tahu hype dia sekarang macamana. Orang dah lama sampai, kita baru nak sampai. Takpa, ramai ramai sesak susah jugak kan.
Tak sampai setengah jam dah sampai Ngeteh Cafe Kg Pantai Kuala Sungai Baru Melaka dari Kg Telok Pasir Panjang PD. Ikutkan 15 minit macam tu dah sampai kot tapi waze bawak entah kemana, terpaksa berpusing dan tambah masa pulak. Itu yang jadi lambat sikit.
Ngeteh Cafe Kg Pantai Kuala Sungai Baru Melaka ni antara  kedai kopi hipster yang menarik di Melaka. Cafe Melaka yang lain dari yang lain. Memang hipster habis sebab lokasinya betul betul tepi laut je dalam suasana kampung.
Sampai sampai je terus buat pesanan. Diberikan kertas menu dan hanya perlu tulis kuantiti pada menu dan kembalikan semula di kaunter.
Tak lama tu sampailah menu pilihan kami. Disebabkan kami baru lepas makan tengahari, order green tea, hazelnut latte dan coconut puding. Dalam bahasa kampung dia jeli kelapa.
Tak ambil masa lama mengeteh dan mengopi di Ngeteh Cafe ni. Masa ni sampai dah pukul 6 petang. Suasana pun agak mendung dan kelam. Sebelum ke Melaka dah siap siap berhenti solat di PD.
Senang dah settle solat. Tak berkejaran masa cuma dah nak maghrib ni kenalah berangkat awal. Kedai pun tutup pukul 7:00 malam.
Sempat jugalah jelajah kawasan sekitar. Cantik tempatnya. Ikutkan nak berlamaan lepak. Tapi apakan daya, masa tu tak sudah sudah nak cemburu dengan kita. Kita mengalah lah.
Ambil gambar kat sini sama strugglenya macam kat jeti PD tu. Jenuh melawan angin. Photoshoot ala ala Dilwale guna shawl panjang cantik jugak ni. Hahaha...kemain idea datang tiba-tiba. Tapi taklah buat macam tu.
Tepi laut ni ada macam-macam jenis buaian. Tempat duduk pun banyak. Paling best kalau duduk lepak kat meja betul betul tepi laut atas pasir. Nice feeling sangat layan angin tepi pantai. Jangan pulak naik buaian sambil nyanyi nak kahwin dengan anak raja. Memang tak dapatlah.
Terpaling menarik, antara tempat wajib bergambar lah kiranya. Buaian Ngeteh Cafe ala garden.
Tak kan tengok je, ambil gambar lah jugak barang sekeping dua. Dah petang, muka pun tak berapa nak nampak dengan cuaca kelam. Hentam sajalah labuuuu...
Sempat jugak menatapi rupa sunset sekejap sebelum beredar.
Ngeteh Cafe ni memang nice sangat untuk lepak lepak sambil mengeteh dan mengopi. Suasana dia tu yang mahal. Harga menu dan makanan kat sini agak berpatutan juga. Saya lupa harga minuman dua tu. Tapi bawah RM10 lah.
Rasa dia biasa-biasa je. Nak kata sedap tu tidak, tak sedap pun tidak. So so lah macam tu. Datang Melaka bolehlah singgah Ngeteh Cafe ni.
Semasa dalam perjalanan keluar dan masuk ni dapat juga menikmati suasana kampung kat sini. Suka tengok rumah rumah tradisional lama yang masih belum berubah. Seronoknya orang kampung pantai ni. Laut belakang rumah je. Hari hari lepak kat pangkin syoknya alahaiii...


Menginap Di Hotel Arissa

Malam sebelum pergi Melaka baru booking Arissa Hotel melalui Agoda. Last minit plan baru jadi. Serik dah nak menginap hotel yang berbintang bintang, tapi indah khabar dari rupa. Bayar mahal tapi sakit hati buat apa.
Lagipun sekadar untuk bermalam biasa-biasa je sudah. Lainlah kalau nak staycation, baru pilih yang menarik sikit.
Kali ni pilih hotel biasa-biasa tapi interior design bilik dia menarik. Pilih jenis hotel boutique sebab biasanya interior dia lebih unik dan menarik. Setelah survey dan baca review, kami sepakat pilih menginap di Hotel Arissa. Hotel stand alone dan ada kawasan parkir kereta sendiri.
Kami sampai lewat, maka check in pun lewat lah. Dalam pukul 7 lebih macam tu. Ada 2 orang lagi tetamu lewat check in, tersama pulak dengan kami. Urusan check in dalam 10-15 minit lebih macam tu sebab beratur last sekali.
Macam biasa, deposit RM50 dan perlu tunjukkan status aplikasi MySejahtera. Sebelum masuk scan dulu jangan lupa.
Sambil menunggu di lobby ni, tertarik dengan hiasan yang dipamerkan. Ala vintage, klasik, retro dan sewaktu dengannya.
Terpandang juga dengan hiasan biskut legend ni. Untuk jualan atau sekadar hiasan pun tak pasti. Tapi nostalgia sangat.
Selain tu, ada juga mesin jahit lama yang dijadikan meja hiasan. Cantik jugak kan nampak klasik gitu.
Kami pilih higher level dapatlah tingkat 6. Tapi yang tak bestnya bilik dekat dengan lif. Tambah lagi tak best bila ada pintu tengah tengah bilik. Dengar juga ada cubaan membuka pintu. Tiba tiba rasa tak privasi.
Ruang bilik yang selesa dan luas. Bersih tu biasa biasa je. Nampak kelam gambarnya sebab malam dan lampu dalam bilik serba malap lampunya. Tak ada lampu downlight atas. Nak bagi tetamu feeling romantik mungkin.
Sana sini ada lampu dan suisnya. Nak terang betul kena on semua suis lampu. Ruang mengopi, ada cawan, kettle tapi tak ada air minuman mahupun kopi. Kosong je. Ada peti ais juga dan hair dryer.
Iron disediakan berdekatan dengan lif. Ada hikmahnya dapat bilik dekat dengan lif. Keluar bilik dah nampak tempat iron baju. Penapis air disediakan berdekatan tempat iron.
Bantal extra seketul kat atas tu. Hanger macam biasa melekat. Untuk orang rendah macam saya terpaksa suruh suami yang sangkut. Adeh!
Yang menarik, ada ringlight. Apa guna ada ringlight tapi tak sampai nak tengok pun. Mampu nampak cebisan kepala je kat situ. Tak dapat lah nak mirror selfie.
Bilik air cermin transparent. Eh...bertenang dulu. Tak kan lah transparent gitu. Mestilah ada bidai. Ruang bilik air macam kecik sikit. Jenis orang berbadan besar mungkin kurang selesa nak bergerak. Hati hati kalau tengah sabun beria tangan terkena dinding ke apa.
Ruang toilet sebelah sinki disebalik pintu. Dalam toilet bowl dia kekuningan. Bukan kuning, lebih kecoklatan sebenarnya.  Potong mood nak melabur tapi laburkan je lah. Tak kan nak tahan tahan.
Susah nak jumpa bilik air hotel yang betul betul bersih sekarang ni. Sebab lama sangat PKP ke camne? Ke kekurangan staff. Orang pulak rancak cuti sana sini tak sempat buat maintainance agaknya lah kan.
Kemudahan peralatan mandian disediakan. Berus gigi & toothpase, cotton bud, shower cap, shampoo, shower gel dan sabun.
Esoknya kami tak cari sarapan. Check out terus cari makan tengahari. Tengok Cafe Hotel Arissa ni tutup sejak check in malam tadi. Agaknya memang tak beroperasi kot. Ambil gambar siang puas hati banyak cahaya.
Staff pun mesra tetamu. Tengah masukkan barang dalam kereta lepas check out, ada staff datang dekat kami. Katanya kami tertinggal botol air dalam peti ais. Botol air tupperware bukan tipuware tu. Salah siapa? Salah kami berdua tak check peti ais. hehehe...
Nasib baiklah belum gerak jauh lagi. Bagus staff hotel jujur dan bagitahu cepat. Terima kasih staff yang baik hati.


Menjamu Selera Di Medan Ikan Bakar Kg Telok Pasir Panjang Port Dickson

Sesudah alas perut di
Kopi & Kueh
, berdesup terus ke Medan Ikan Bakar Kg Telok Pasir Panjang Port Dickson. Perjalanan ambil masa kurang dari setengah jam. Tak ada singgah singgah tempat lain sebab dah lapar. Alas perut mana kenyang.
Bukan pertama kali, bukan kali kedua dan bukan juga kali ketiga pergi makan di Medan Ikan Bakar Kg Telok Pasir Panjang Port Dickson ni. Dah berkali kali datang walaupun kat sini sendu je tak ada peniaga. Kadang tu satu kedai je bukak.
Cari juga entri lama. Banyak dah masuk draft pulak sebab gambar semua tak kelihatan, yang ada simbol caution tu je. Takpelah, kita buat entri baru je. Datang ni tujuaanya nak makan ikan bakar dan kerang bakar. Teringat ingat kerang bakar dan ikan bakar sedap kat sini.
Setiap kali datang mesti memukau selera. Masa kami datang cuma satu kedai je buka. Apa yang terhidang depan mata tak banyak pilihan ikan dan makanan laut lain. Tanya juga kerang. Kerang tak ada katanya. Yang ada pepahat je yang saya nampak.
Ikan pun ada ikan siakap, ikan cencaru, ikan kembung. Ikan lain tak berapa nak kenal. Hehehe..Malas nak ambil ikan siakap sejak dia level kayangan. Pilih ikan cencaru saiz sederhana dan kailan ikan masin.
Cukuplah dua lauk je dan sekeping gambar je sebab kami berdua dah kelaparan. Pukul 4 lebih sampai situ baru makan tengahari. Aiyaaa..perut dah berlagu entah apa apa lagu dah.
Ikan bakar pilih ikan bakar sambal. Dihidangkan bersama air asam dan sambal kicap (tiada dalam gambar).
Ikan cencaru bakar sedap. Ikan fresh agaknya dan tak ada rasa hanyir lansung. Laju sudu garpu melompat back to back dari pinggan nasi ke pinggan ikan bakar. Walaupun 2 lauk je dipesan, itu pun dah buat kami kekenyangan.
Bukan ikan bakar je sedap, sambal pun sedap macam biasa. Pendek kata, tak pernah tak sedap makan kat sini. Harga pun berpatutan lah, 2 pinggan nasi, ikan cencaru bakar, sayur kailan ikan masin, 2 gelas air teh o ais, semuanya RM28.
Lepas dah menjamu selera layan tekak dan perut. Kita turun bawah menjamu mata dengan permandangan yang cantik. Datang sini tak sah kalau tak ke jeti. Biasanya kami pergi jeti yang kiri tu yang hujungnya ada bumbung. Yang jeti dua kanan tu tak pernah jejak lagi.
Paras air tinggi jugak masa ni. Air laut bergelora. Syukur jugaklah cuaca tak berapa panas. Mendung sikit. Gambar pun agak kelam. Kalau cerah ada awan putih kepul kepul dan langit biru mesti lagi cantik dengan air laut biru hijau ni.
Struggle sungguh nak ambil gambar kat jeti ni. Tak boleh di bawa berbincang dengan angin ni. Kejap kejap tudung buat hal terflip. Berkeping keping ambil gambar, satu pun tak ada yang sempurna. Sabar je lah.
Medan Ikan Bakar Kg Telok Pasir Panjang Port Dickson lokasi dia selepas Dataran Nelayan PNK Telok Kemang Kg. Teluk Pasir Panjang. Dia macam restoran terapung gitu. Sambil makan sambil layan permandangan dan angin laut.
Cuma kawasan ni agak tak terurus sikit. Mungkin sebab ada nya monyet tepi hutan yang buat onar. Jarang nampak meriah selepas PKP ni. Waktu mula mula datang dulu, meriah jugaklah orang datang dan banyak kedai dibuka.
Mungkin kami pun datang dah petang. Mana ada orang makan tengahari petang kan. Tengahari mungkinlah meriah sikit.
Takpun malam meriah lagi kot. Tak pernah lagi datang malam. Tempat ni agak seram jugak nak datang malam sebab kawasan kampung dan macam hujung hujung kampung gitu. Tak pasti malam buka ke tidak.
Datang siang makan tengahari atau petang sikit tu okaylah. Servis pun cepat jugak. Sedap pun sedap, murah pun murah.


Mukmin Pro by Fazura Aplikasi Waktu Solat, Azan, Penunjuk Arah Kiblat, Navigasi Masjid, Doa Harian, Zikir Dan Al-Quran Digital

Mukmin Pro
 by Fazura, satu lagi aplikasi yang berkonsepkan gaya hidup Muslim kontemporari komprehensif baru dilancarkan pada 1 April 2022 sempena Ramadhan tiba. Aplikasi Mukmin Pro dikelolakan oleh pelakon dan usahawan terkenal iaitu Nur Fazura Sharifuddin yang lebih dikenali sebagai Fazura atau Faz.
Aplikasi Mukmin Pro bertemakan warna merah jambu dan putih yang sinonim dengan  Fazura.
Aplikasi Mukmin Pro boleh digunakan oleh pelbagai lapisan masyarakat tanpa mengira umur dan akan dikemaskini dari masa kesemasa. Dengan adanya aplikasi seperti ini dapat memberi faedah kepada pengguna menikmati dan memudahkan kehidupan harian dari aspek kerohanian.
Selain itu, Mukmin Pro menawarkan pelbagai ciri dan perkhidmatan, menghubungkan umat Islam di seluruh dunia dan untuk mereka yang mahu mendalami Islam.
Fungsi asas dan ciri khas Mukmin Pro
Waktu solat
Azan
Penunjuk arah kiblat
Navigasi ke lokasi masjid berdekatan
Doa harian
Audio bacaan zikir
Al-Quran Digital
baca juga :
The Noor app by Neelofa
Qalby app by Mizz Nina
Program Mukmin Pro
Pelbagai program menarik dan interaktif seperti kelas belajar Tahsin Al-Quran oleh Sheikh Mohamed Elmongy, dan Kelas Asas Tarannum oleh Juara Tilawah Al-Quran antarabangsa, Nor Farhatul Fairuzah.
Program Wakaf Al-Quran, pakej Qurban dan Aqiqah di Tanah Suci Makkah serta Infaq makanan kepada golongan memerlukan.

Keistimewaan Aplikasi Mukmin Pro
Aplikasi Mukmin Pro juga disertakan pelbagai video islamik yang dikemaskini setiap hari dari navigasi video YouTube dan TikTok, selain sesuai untuk ditonton oleh semua peringkat umur.
Mempunyai ciri navigasi yang mudah digunakan dan dipelajari. Lebih menarik, aplikasi Mukmin Pro tiada iklan dan tidak perlu log masuk untuk menggunakannya.
Mukmin Pro menawarkan juga pelbagai ciri khas secara percuma serta jaminan perlindungan data pengguna.
Pengguna boleh memuat turun aplikasi Mukmin Pro secara percuma di App Store dan Play Store


Nasi Beriani, Ayam Masak Merah Dan Acar Timun Nanas

Hari ke enam berpuasa cuti masak tanpa sengaja. Tanpa sengaja tau! Bukan buat buat cuti malas masak ke apa. Lebih kurang pukul 5 lebih macam tu encik suami keluar nak membeli kuih. Saya usulkan beli kuih pulut serunding kelapa, kuih puteri ayu atau kuih kole kacang kalau ada.
Beli mana yang ada. Kalau tak ada jugak, beli je
kuih badak berendam
 atau
kuih seri muka
 pun boleh. Singgahlah kedai makcik tu. Kuih badak berendam dengan kuih seri muka, pukul 5 lebih dah sold out.
Laku keras betul kuih muih makcik tu. Bulan tak puasa pun cepat habis, inikan bulan puasa. Senang tutup kedai awal. Semoga bisnes makcik terus maju buat kuih sedap sedap untuk pelanggan.
Dah tak ada kuih kegemaran kat kedai makcik tu, encik suami membawa diri ke Bazar Ramadhan berdekatan. Tak jauh mana dari kedai makcik tu. Dapatlah kuih puteri ayu dan kole kacang. Lepas membeli kuih diaa call kita offer nak beli nasi untuk berbuka sekali tak?
Ehhh..kita ni pantang orang offer. Laju menjawab, boleh je. Dia pun beli lah nasi beriani ayam masak merah dan acar timun nanas untuk saya. Dia pulak beli nasi tomato dengan ayam kurma. Terbalik sudah lauk dan nasi nya. Bukan apa, saya kurang gemar lauk ayam masak kurma tu.
Sebungkus nasi beriani, ayam masak merah dan acar timun nanas mentah RM8. Nasi tomato, ayam masak kurma, acar timun nanas mentah RM7. Dari segi harga ikut standard lah, tak overprice. Seram tengok harga makanan zaman sekarang ni.
Porsi pun okaylah tak banyak tak sikit. Mampu mengenyangkan perut. Cumanya rasa lauk tu kurang sikit lah. Nasi tu sedap berasa jugak. Sedia faham lah berpuasa tak boleh nak rasa. Harap bukan penjual baru tumbuh berniaga di Bazar Ramadhan.
Tapi lain lidah lain seleranya. Mungkin orang lain rasa sedap. Bersyukur dengan rezeki yang ada.


Nasi Beriani Gam Ori Kali Ketiga Di Bulan Ramadhan

Bila datang hari malas masak. Kita order nasi beriani gam ori kali ketiga di bulan Ramadhan. Sejak beberapa hari ni nak makan ikan bakar tapi tak dapat. Bila nak order kedai dah tutup. Awal nau tutup. Takut kalut nak berbuka ke macamana?
Takpelah, rezeki makan nasi beriani lagilah kita. Menjamu seleralah nasi beriani tanpa jemu. Sesekali memang tak jemu. Hari hari jemu jugak kan. Apa² pun bersyukur ada rezeki untuk berbuka. Harini dapat ayam lembut sikit.
Dapat nasi pun banyak harini. Dalam pinggan tu separuh dari bekas polystyrene. Separuh lagi tak larat nak masuk perut. Simpan buat sahur pun boleh. Nasi banyak tapi tak setanding lauknya. Lauk dah habis, nasi ada lagi. Campur nasi putih buat nasi goreng pun boleh.
Tengok ramai dah sampai kampung. Syoknya! Kalau boleh pejam mata, buka mata je dah sampai kampung. Bab nak mengemas barang yang malas tu. Kenalah ada
checklist sebelum balik kampung beraya
. Risau ada yang tertinggal.
Naya pak karim kalau baju ghaya tinggai.


Nasi Beriani Gam Ori Sedap

Tiba-tiba macam pening kepala. Lepas tu fikir, nak masak ke tak. Ke beli je? Tak fikir panjang, beli je lah. Bila encik suami pun ikut setuju beli je, kita pun hooray lah kan cuti masak lagi. Pening kepala tu bukan alasan suka suka ye.
Pening tak cukup tidur barangkali. Masih ada kerja kerja design yang masih belum siap lagi. Jem pulak otak ni. Otak kerja lebih sikit begitulah jadinya. Tambah lagi tak cukup tidur. Dia jadi double pening.
Beli nasi beriani gam "ori" dari kedai yang dah biasa beli melalui foodpanda. Pernah sekali je beli walk in. Bukan kedai tapi rumah.
Nasi beriani gam ori dia melepasi tahap selera saya dan suami. Puas hati berkali kali beli dengan rasa setanding harganya. Cuma itulah saiz ayam tu kadang tak boleh nak jangka. Kejap besar kejap kecil. Tapi kalau kecil, dia akan bagi dua biasanya.
 Nasi beriani ayam set
Nasi beriani, ayam beriani, dalca, acar dan papadom.
Selalu beli nasi beriani ayam set je. Ada juga nasi beriani daging set, nasi beriani daging bajet dan nasi beriani ayam bajet. Nasi beriani set bajet tu cuma ada nasi dan lauk je lah, tanpa acar, dalca dan papadom.
Boleh add on lauk ayam beriani, ayam masak merah, daging beriani dan juga nasi beriani.
Harga di foodpanda RM13.60, kalau beli terus di tempatnya murah lagi dari harga tersebut. Tak pasti berapa. Lupa dah masak beli dulu.
Suka beli nasi beriani gam ori ni. Nasi beriani dia porsi penuh sebekas, nasi pun sebutir sebutir guna beras basmathi, aroma nasi beriani dia membuka selera.
Lauk ayam beriani yang sedap, kuah pekat dan ayam lembut. Dalca dia kurang isi sikit tapi okaylah cover dengan acar yang agak banyak jugak tu. Papadom pun boleh tahan juga kuantiti dia. Kira tak kedekut sangatlah.
Nasi Beriani Gam "Ori"
Lokasi : No, 326, Jalan Palas 14, Taman Desa Permai, 70400 Seremban, Negeri Sembilan.


Nasi Beriani Gam Ori Sekali Lagi

Kepala dah ting tong guna otak terlebih quota. Konon nak rehat kejap tapi tertidur. Lepas tu rasa macam tak larat je nak bangun. Bangun solat asar sambung rehat bertenangkan si otak.
Betullah orang kata kerja guna otak ni lagi penat berbanding guna fizikal. Siapa kata tu tak tahu lah. Guna fizikal penat penat pun sihat juga bergerak sana sini.
Dah tak larat, order je lah
nasi beriani gam ori
 sekali lagi. Itu je yang ada dalam kepala ni. Malas nak fikir pun ye jugak.
Ada cerita disebalik nak siapkan cantik cantik food plating nasi beriani ni, dah letak elok nasi membulat tengah-tengah tu. Baru letak acar timun nanas, nasinya dah roboh sikit tepi. Letak papadom, roboh lagi. Letak ayam, ranap terus. Jadilah sebegitu rupa tak semenggah. Ambil je lah gambarnya. Malas nak buat semula.
Harini nasi beriani gam ori agak kurang sikit rasa dia. Bulan puasa biasalah tu kalau terlebih terkurang rasa. Ke sebab tak selera penat sangat tak tahu lah. Bila penat ni tengok makanan sedap pun jadi tak selera kadang.
Dalam kurang selera habis licin jugak pinggan. Jenuh nak habiskan nasi sebab banyak. Lepas tu duduk bersila mengaji mengah. Belum lagi terawih. Adeh!
Tadi, tengah elok makan berdentum anak jiran jiran main mercun. Ehhh budak ni belum habis berbuka dah main mercun. Sejak hari pertama puasa sampailah harini, hari hari main mercun. Siap je berbuka dah berbunyi kat luar.
Ada satu haritu, hujung minggu sebelum pukul 7 pagi dah berbunyi main mercun. Biar betul celik mata je dah main mercun budak ni. Mana mak ayah dorang ni tak marah lansung ke? Hari hari beli mercun ke camne? Main mercun hari hari tanpa gagal.
Kat car porch kami ada beberapa cebisan mercun, tak kan dia baling dalam rumah kot. Ada sekali suami perati kat tingkap, tengok budak perempuan tu baling mercun dekat pagar rumah jiran sebelah.
Patutlah ada cebisan mercun sebab dorang dok balik kat rumah jiran. Bukan perempuan kot dah besar macam dah 12 tahun macam tu. Tak kan mak ayah tak reti pantau dan marah kot. Peliklah.
Jiran jiran mungkin tak berani nak tegur. Risau bermasam muka berangkali. Nak marah, tapi kena sabar. Jangan dah jadi sesuatu baru nak tengok anak anak.
Main mercun time nak sambut raya tu okay lagilah. Ini hari hari tau! Kalau rumah orang tu ada budak kecik, kesian lah. Adeh, terbebel tanpa sengaja. Itulah jangan mula membebel, nanti tak tahu bila nak stop. hehehe...tak pasal kena baca bebelan saya. Ampunn...


Nasi Goreng Sardin Last Minit

Apoooo...Hari ketiga berpuasa dah tak tahu nak masak apa. Maka, terjadilah nasi goreng sardin last minit. Sardin lebihan masak sahur. Konon nak buat sandwich tapi mengalah lah pada nasi, buat nasi goreng je lah.
Dekat dekat pukul 7:00 malam baru nak kelentang kelentung kat dapur. Nasi dah masak awal sikit. Ala, masak nasi goreng last minit apa ada hal. Dapat makan panas panas lagi sedap. Tak gitu?

Barang masak dah susut, itu yang tak ada idea nak masak apa. Harini encik suami balik lewat, hujan pulak tu. Bertambah bertambah jem lah atas jalan raya. Kalau singgah membeli barang nanti lewat sampai rumah nak berbuka.
Esok esok je lah belinya. Harini masak simple simple je sudah apa yang ada. Memasak ni kena laju berfikir guna apa yang ada. Asalkan jadi makanan.
Nasi goreng ditumbuk mesra, tumis sampai garing barulah sedap. Dah nak siap masak baru taburkan sayur kobis biar rangup sikit. Tambah timun lagi sebagai ulam. Alhamdulillah...
Lazaiiii dan bergizai...
baca juga :
resipi nasi goreng sardin


Nasi Lemak Royale Kedah Makan Di Melaka

Dah check in hotel Arissa lewat, memang tak lah nak keluar semula. Kedai makan berdekatan pun macam tak berapa dekat je. Badan pun dah penat rancak berjalan sana sini. Jadi, food delivery by foodpanda je lah.
Pening tak tahu nak makan apa sebenarnya. Encik suami cadang makan nasi lemak royale Kedah. Saya pun malas nak fikir panjang, setuju je lah.
Encik suami turun bawah, saya terpaksa tinggal dalam bilik seorang tanpa bekalan elektrik. Kad access bilik ada satu je pulak. Kad tu untuk kegunaan lif jugak. Tak boleh nak tinggal dalam bilik. Nasib baik kejap je. Mahu berpanas bergelap dalam bilik.
Gelap gelita tu tidaklah sebab bukak langsir ada cahaya luar sikit. Fuhh..nasib baik!
Order yang basic je. Tak rasa nak makan telur rebus dengan papadom. Sayur pun pilih sayur bendi rebus je lah. Kuah saya letak nota siap siap asingkan.
Kagum dengan dia punya packaging. Packaging cantik dan exclusive. Bukan dibungkus dalam kertas coklat tu. Nasi lemak warna kuning warna diraja, ayam goreng berempah dan sayur bendi dibungkus dalam plastik sebelum letak dalam kotak bungkusan.
Taklah meleleh makan makanan berkuah.
Saya suka makan kosong tanpa kuah. Kuah pun letak sikit je. Nasi lemak dia sedap gila! Makan nasi je tanpa lauk pun dah sedap. Berulang ulang nak cakap sedap setiap kali masuk mulut.
Bahagian ayam pun besar dan banyak isi. Saya sampai tak habis makan bagi suami habiskan. ayam terasa perapan rempahnya. Lembut je walaupun bahagian isi tebal. Pertama kali suka makan bahagian ayam berisi tebal. Biasanya akan pilih ayam bertulang, contohnya macam kepak.
Kami beli pun set basic je, RM9.90. Kalau makan kat kedai ni mesti murah lagi. Berbaloi dan recommended sangat makan Nasi Lemak Royale Kedah ni. Tak payah jauh jauh pergi negeri jelapang padi ni di Kedah.
Orang Melaka lah untung dapat makan Nasi Lemak Royale Kedah yang sedap ni. Ingat nak repeat beli makan pagi tapi fikir mesti ramai, terus tak jadi. Misi makan tengahari mencari asam pedas lah pulak.
Nasi Lemak Royale Kedah (Melaka)
Original daripada pengusaha asal dari Alor Setar kedah bertapak di 7 Jalan Hang Tuah, Melaka.